title: Cobra Commander

text: Pääosin hän on James McCullenille työskentelevä tiedemies, joka tutkii nanoteknologiaa. Hän on myös Baronessin veli Rex Lewis, joka oli aikaisemmin sodassa yhdessä siskonsa poikakaverin Duken kanssa. Rex oletettiin kuolleen, kun hävittäjät pommittivat rakennuksen, jonne Duke hänet lähetti. Sen sijaan hän näki rakennuksen sisällä tohtori Mindbenderin kokeet nanoteknologiasta, joka lupasi kertoa kaiken siihen liittyvän mikäli he selviäisivät pommituksesta. Näin myös kävi, mutta Rex haavoittui pahasta niin henkisesti kuin fyysisesti. Mindbender kertoo hänelle tutkimustensa kehityksen ja Rex onnistuu kehittämään ne täydelliseen muotoonsa käyttäen omaa siskoaan koehenkilönä. Samalla kostaen Dukelle jätettyään hänet kuolemaan.


title: Cobra Commander

text: Duken jouduttua vangituksi Rex paljastaa henkilöllisyytensä ja kertoo tarinan miten hän päätyi McCullenin tiedemieheksi. Samalla Rex yrittää piikittää Dukeen nanorobotteja ja saada hänet tätä kautta orjaksi muiden uhrien tavoin. Baroness ilmaantuu kuitenkin paikalle pelastamaan Duken, joka polttaa McCullenin naaman tämän omalla liekinheittimellä. Duke ja Baroness karkaavat, kuten myös Rex ja McCullen. Rex käyttää erikoisnanoja parantaakseen McCullenin naaman, joka muuttuu eläväksi ja metallimaiseksi ulkokuoreksi kasvoille. Rex nimeää hänet samalla Destroksi ja laittaa myös itselleen naamion päähän ja kertoo Cobran nousevan nyt piilostaan kutsuen samalla itseään Komentajaksi ("Commander"). Kaksikko kuitenkin pidätetään ja heidät lukitaan USS Flagg lentotukialuksen vankilaan. Cobra Commander kertoo viimeisinä sanoinaan kaiken vasta alkaneen.


title: Cobra Commander

text: Luke Bracey esitää Cobra Commanderia vuoden 2013 elokuvassa. Robert Baker esittää hänen ääni.


title: Leamington

text: Leamington voi tarkoittaa:


title: Leamington (Ontario)

text: Leamington on kaupunki Essexin aluekunnassa Ontarion provinssissa Kanadassa. Kaupunki, jonka asukasluku vuoden 2011 väestönlaskennan mukaan oli noin 28 000, sijaitsee Eriejärven rannalla. Kaupunki tunnetaan erityisesti siellä sijaitsevasta suuresta H. J. Heinz Companyn tehtaasta ja kaupungin lähistön tomaattiviljelmistä.


title: H. J. Heinz Company

text: H. J. Heinz Company (, tunnetaan yleisesti nimellä Heinz) oli Henry John Heinzin vuonna 1869 perustama, myöhemmin New Yorkin pörssissä noteerattu yritys, jonka päätoimiala oli elintarvikkeiden valmistus. Tunnettuja Heinzin tuotteita ovat esimerkiksi ketsuppi ja HP-kastike.


title: H. J. Heinz Company

text: Vuonna 2007 päättyneellä tilikaudella H. J. Heinz Companyn liikevaihto oli noin yhdeksän miljardia Yhdysvaltain dollaria ja liikevoitto 786 miljoonaa dollaria. Työntekijöitä oli 33 000.


title: H. J. Heinz Company

text: Vuonna 2015 Heinz ja Kraft Foods fuusioituivat Kraft Heinz -nimiseksi yhtiöksi.


title: Lämpöaalto

text: Lämpöaalto eli helleaalto on pitkittynyt epätavallisen lämpimien sääolosuhteiden ajanjakso, johon saattaa liittyä myös lisääntynyt ilmankosteus. Lämpöaallolle ei ole yleismaailmallista määritelmää, vaan käsitettä käytetään suhteessa aluekohtaisiin keskivertosääolosuhteisiin. Vakavat lämpöaallot ovat aiheuttaneet sadon menetyksiä, ennenaikaisia hypertermiasta johtuvia kuolemia sekä ilman jäähdytyksestä johtuvia sähkökatkoksia.


title: Lämpöaalto

text: Ilmastopaneeli IPCC:n yhteenvedossa todetaan, että lämpöaallot erittäin todennäköisesti lisääntyvät, voimistuvat ja pitenevät maailmanlaajuisesti ilmaston lämpenemisen seurauksena. Yhä useampi kaupunki altistuu lämpöaalloille, mikä uhkaa erityisesti vanhusten terveyttä. Lämpöaaltojen aiheuttaman kuormituksen vuoksi sadot harvenevat, juomaveden tarve kasvaa ja laatu heikkenee, terveysriskit kasvavat. Vaikutukset kohdistuvat erityisesti lämpimillä alueilla asuviin, puutteellisesti asuviin vanhuksiin, lapsiin ja köyhiin.


title: Lämpöaalto

text: Maailman ilmatieteen järjestön virallinen määritelmä lämpöaallosta on seuraava: kun päivittäinen maksimilämpötila ylittää lämpimänä vuodenaikana huomattavasti keskimääräisen maksimilämpötilan vähintään kahtena päivänä peräkkäin, on kyse lämpöaallosta.


title: Lamborghini Murciélago

text: Lamborghini Murciélago on Lamborghinin valmistama superauto. Se tuli myyntiin vuonna 2001. Murciélago on kaksiovinen, kahden istuttava coupé. Lamborghini valmistaa myös Murciélagon avomallia nimeltä Roadster. Sen normaali myyntihinta on 289 000,00 USD.


title: Lamborghini Murciélago

text: Murciélagossa on 6,2-litrainen versio Lamborghini V12-moottorista, kuusivaihteinen manuaalivaihteisto tai kuusivaihteinen puoliautomaatti, ja neliveto. Autossa on hiilikuidulla vahvistettu teräsputkirunko. Myös kori on hiilikuitua, mutta ovet ovat terästä. Siinä on myös sivuilmanottoaukot, jotka ottavat oikean määrän ilmaa moottoriin. Autossa on myös aerodynaamiset sivupeilit.


title: Lamborghini Murciélago

text: Vuonna 2006 Geneven autonäyttelyssä Lamborghini esitteli Murciélago LP640:n, joka oli siksi vuodeksi tehty facelift. Teknisesti suurin muutos oli moottorin koon kasvatus. Syynä tähän on sylinterin suurempi sisäläpimitta ja pidempi isku. Tämä nosti klassisen 60° V-moottorin koon 6,2 litrasta 6,5 litraan. Näin jo tehokkaan, 580-hevosvoimaisen moottorin teho on noussut 640 hevosvoimaan 8 000 kierroksella. Tästä juontuukin nimi Lp"640". Huippuvääntö on 660 Nm 6000 kierroksella. Myös koria on muokattu. Murcielago LP640 on nyt aggressiivisemman näköinen, uudelleenmuotoiltujen puskureiden takia. Pakoputkiakin on muutettu takapuskurin muutosten takia. Myös vasempaan helmapeltiin on lisätty aukko öljynvaihdon viilentämiseksi. Los Angelesin autonäyttelyssä esiteltiin marraskuussa vuonna 2006 Murciélago LP640 Roadster -versio. Se on avattavalla katolla varustettu. Euroopassa auto esiteltiin viikon kuluttua tästä Bologna Motor Show’ssa. Teknisesti LP640 Roadster vastaa kovakattoista LP640-mallia.LP 670 On Murciélagon viimeinen malli. Siinä on tehoa 670 hv ja se on tehokkain Murciélago. Siinä on käytetty vielä enemmän hiilikuitua ja se on kokenut kunnon kevennyksen, siinä ei ole edes radiota. Kiihtyvyys 0-100 on 3.2 sekuntia ja huippunopeus 342km/h.


title: Pimeän poika

text: Pimeän poika on yhdysvaltalaisen Dave Pelzerin kirjoittama omaelämäkerrallinen teos. Suomeksi vuonna 2003 ilmestynyt kirja perustuu kolmeen englanninkieliseen alkuteokseen. Ensimmäinen osa "The Child Called It" (suomennoksen luvut 1–7) käsittelee Pelzerin lapsuutta neljävuotiaasta kaksitoistavuotiaaksi. Toinen osa "The Lost Boy" (suomennoksen luvut 8–16) kertoo pojan elämästä kaksitoistavuotiaasta kahdeksantoistavuotiaaksi. Viimeinen, aikuiselämästä kertova osa on "A Man Named Dave" (suomennoksen luvut 17–29). Kirjat julkaistiin Yhdysvalloissa vuosina 1995, 1997 ja 1999. Englanninkielinen yhteisnide teoksista julkaistiin vuonna 2002 nimellä "My Story". Kirja oli Yhdysvaltojen bestseller-listalla yli kaksi vuotta.


title: Pimeän poika

text: David on tavallisen yhdysvaltalaisen perheen poika, joka asuu vanhempiensa ja veljiensä kanssa vaatimattomassa, mutta siistissä talossa hyvämaineisella asuinalueella. Perheen isä Stephen on palomies ja äiti hoitaa lapsia kotona. Äiti pitää kodin ja puutarhan moitteettomassa kunnossa ja laittaa mielellään ruokaa. Asiat alkavat kuitenkin mennä pieleen Davidin ollessa noin neljävuotias. Äidin käytös muuttuu, ja isä on yhä enemmän poissa kotoa. Alkoholisoituva äiti alkaa pitää Davidia orjanaan, jonka on tehtävä kaikki kotityöt. Hän kiduttaa Davidia sekä henkisesti että fyysisesti. Lopulta David on äidille enää pelkkä "se", jolla ei ole mitään arvoa, eikä äiti enää tunnusta häntä pojakseen. Myös isällä on alkoholiongelma, eikä hänestäkään ole avuksi pojalleen. Davidin onneksi koulussa on havaittu väkivallan jäljet, ja henkilökunta järjestää pojan pois kotoaan. David pääsee sijaisperheeseen, josta hän ei kuitenkaan voi saada pysyvää kotia. Hän joutuu vaihtamaan perhettä ja koulua useaan kertaan ennen kuin löytää paikkansa. Rakastavasta sijaisperheestä huolimatta Davella on edessään vielä pitkä tie ennen kuin hän pääsee tasapainoon menneisyytensä kanssa.


title: Zlatoust

text: Zlatoust () on kaupunki Tšeljabinskin alueella Venäjällä. Se sijaitsee Aijoen rannalla 160 km Tšeljabinskistä länteen. Kaupungin nimi tulee kirkkoisä Johannes Krysostomoksen venäjäksi käännetystä nimestä, sillä kaupunki perustettiin lähelle hänelle omistettua kirkkoa. Zlatoustin asukasluku vuonna 2010 oli 174 962.


title: Zlatoust

text: Zlatoust perustettiin 1754 rautaruukkia rakentaville työmiehille. 1774–1776 työläiset osallistuivat Jemeljan Pugatšovin johtamaan kapinaan. Toinen epäonnistunut kapina, lakko hajotettiin väkivaltaisesti 1903. 1800-luvun alussa Zlatoustiin perustettiin asetehdas, ja Zlatoust muistetaan Venäjällä siitä, että siellä tehtiin ensimmäiset miekat ja tykit, jotka oli valmistettu venäläisistä raaka-aineista.


title: Zlatoust

text:
Venäjän sisällissodassa bolševikit saivat kaupungin hallintaansa maaliskuussa 1918, mutta valkoiset valtasivat kaupungin takaisin kesällä, kunnes Puna-armeija miehitti kaupungin vuoden kuluttua.
Neuvostoliiton aikana Zlatoustista tuli teollisuuskaupunki, joka oli erikoistunut metallurgiaan, konetekniikkaan, työkaluihin ja ruoanjalostukseen.


title: Zlatoust

text: Koko Zlatoustin historian aikana kaiverrustaide on elänyt voimakkaana kaupungissa. Kaiverruksia tehtiin alun perin pääosin teräaseisiin, mutta neuvostoaikana kaiverrettiin metallilevyihin. Aseisiin kaivertaminen on elpymässä.


title: Zlatoust

text: Perinteisesti Zlatoust, kuten koko Uralin alue, on kuuluisa pelmenistä.


title: Merinolammas

text: Merinolammas on pelkkää alusvillaa tuottava lammasrotu. Rotu syntyi ilmeisesti jalostuksen tuloksena noin 1400–1700-luvuilla Espanjassa. Merinolampaan villa on hyvin hienoa.


title: TNK-BP

text: TNK-BP tai TNK-BP Holding () oli yksi Venäjän suurimmista öljy- ja maakaasuyhtiöistä. TNK-BP:stä omistaa puolet monikansallinen BP-yhtiö ja toisen puolen venäläisten Alfa Group-, Renova- ja Access-yritysten muodostama konsortio. Näiden yritysten omistajina on oligarkkeja, kuten Mihail Fridman, German Han, Aleksei Kuzmitšev ja Viktor Vekselberg.


title: TNK-BP

text: Vuonna 2013 Venäjän valtiollinen öljy-yhtiö Rosneft ilmoitti ostavansa TNK-BP:n kaikki osakkeet.


title: TNK-BP

text: TNK-BP Holding oli Forbes-talousjulkaisun kevään 2012 suuryritysten listan mukaan Venäjän 5. suurin ja maailman 149. suurin julkisesti noteerattu yhtiö.


title: TNK-BP

text: TNK toimi vuodesta 1993 itsenäisesti, kunnes siihen sulautettiin vuonna 2003 monikansallisen BP:n öljy- ja kaasuvarannot Venäjällä. Yhtiön nimeksi tuli tällöin TNK-BP. Yhtiö on rekisteriöity Brittiläisille Neitsytsaarille.


title: TNK-BP

text: TNK-BP kärsi vuonna 2007 takaiskun Kovyktan maakaasulöydöksillä Irkutskin alueella keskisessä Siperiassa. Venäjän valtion peruutti porausluvan alueella. Tappion kärsinyt TNK-BP myi 66 prosentin osuutensa pois porausoikeudet omistaneesta Rusia Petroleum yhteisyrityksestä. Ostajana oli valtioenemmistöinen Gazprom 700–800 miljoonalla dollarilla. Kauppa oli analyytikkojen mukaan alihintainen.


title: TNK-BP

text: Samana kesänä TNK-BP ilmoitti yhteisyrityksen perustamisesta Gazpromin kanssa. Yhteisyritykseen kootaan molempien yrityksien maakaasuvarantoja.


title: TNK-BP

text: Gerhard Schröder valittiin TNK-BP:n hallitukseen tammikuussa 2009.


title: Tampereen pormestari

text: Tampereen pormestarin tehtävänä on toimia kaupunginhallituksen puheenjohtajana ja johtaa asioiden käsittelyä kaupunginhallituksen kokouksissa. Hän määrittelee kaupunginhallitukselle esiteltävien asioiden valmistelun suuntaviivat sekä johtaa kaupunginhallituksen alaisena kaupungin toimintaa, hallintoa ja taloudenhoitoa. Sekä pormestari että apulaispormestarit valitaan neljän vuoden valtuustokauden ajaksi. Valtuusto voi kuitenkin erottaa pormestarin ja apulaispormestarin kesken toimikauden. Tampereella oli kaupunginjohtaja 1929–2007. Vuonna 2007 siirryttiin pormestarimalliin. Pormestariksi valittiin Timo P. Nieminen.


title: Tampereen pormestari

text: Pormestarin lisäksi Tampereen kaupungin johdossa on kolme apulaispormestaria, jotka ovat kaupunginhallituksen jäseniä ja toimivat kukin oman palvelualuelautakuntansa puheenjohtajana. Vuonna 2017 tehtäviinsä valitut apulaispormestarit ovat:


title: Niina Kelo

text: Niina Anneli Kelo (s. 26. maaliskuuta 1980 Järvenpää) on suomalainen yleisurheilija. Sisäratojen SM-kilpailujen 2012 jälkeen Kelolla on yleisurheilussa aikuisten sarjasta 61 henkilökohtaista SM-mitalia yhteensä seitsemästä eri lajista. Hän edustaa Keski-Uudenmaan Yleisurheilua.


title: Niina Kelo

text: Kelo voitti ensimmäisen SM-mitalinsa 1998, jolloin hän sijoittui sisäratojen SM-kisoissa kuulantyönnössä kolmanneksi tuloksella 14,10. Vuonna 2000 hän voitti kuulassa sisäratojen SM-hopeaa tuloksella 14,59 ja myöhemmin samana vuonna Lahden Kalevan kisoissa voitti pronssia kuulantyönnössä ja kolmiloikassa loikittuaan 13,03. Seuraavana vuonna hän voitti Oulun sisäratojen SM-kisoissa kultaa kuulantyönnössä. Myöhemmin samana vuonna Kalevan kisoissa hän voitti kuulassa hopeaa ja kiekonheitossa pronssia tuloksella 50,78. Vuonna 2002 Kelo voitti sisäratojen SM-kisoissa kultaa kuulantyönnössä ja hopeaa kolmiloikassa tuloksella 13,05. Kalevan kisoissa hän oli toinen kuulassa työnnettyään 14,65 ja kolmas kolmiloikassa tuloksella 13,26.


title: Niina Kelo

text: Kelo voitti 2003 sisäratojen SM-kisoissa kultaa kuulassa, hopeaa viisiottelussa pistein 4056 ja kolmiloikassa tuloksella 13,31 sekä pronssia 60 metrin aitajuoksussa ajalla 8,44. Kalevan kisoissa hän voitti kuulan SM-kultaa työnnettyään 14,96 ja pronssia sekä kolmiloikassa että kiekonheitossa. Seuraavana vuonna hän voitti sisäratojen SM-kultaa kuulantyönnössä ja viisiottelussa sekä pronssia 60 metrin aidoissa ja kolmiloikassa. Saman vuoden Kalevan kisoissa hän saavutti kultaa kuulantyönnössä tuloksella 15,19, hopeaa kiekonheitossa tuloksella 52,73 ja hopeaa kolmiloikassa. 2005 hän voitti sisäradoilla SM-kultaa kuulassa, hopeaa kolmiloikassa ja pronssia viisiottelussa tuloksella 4178. Porin Kalevan kisoissa hän voitti Suomen-mestaruuden kuulassa ja kiekossa.


title: Niina Kelo

text: Kelo voitti kaudella 2006 sisäratojen SM-kisoissa kultaa kuulantyönnössä ja kiekonheitossa, hopeaa keihäänheitossa tuloksella 47,07 ja viisiottelussa pistein 4219 sekä pronssia kolmiloikassa. Ulkoradoilla Kalevan kisoissa hän sijoittui toiseksi kuulantyönnössä ja kolmanneksi kolmiloikassa ja kiekonheitossa. Hänet valittiin Suomen joukkueeseen Göteborgin EM-kisoihin, joissa hän sijoittui seitsenottelussa viidenneksitoista pistein 5956. Sisäratojen SM-kisoissa 2007 hän voitti kuulassa SM-hopeaa. Saman vuoden Kalevan kisoissa hän saavutti hopeaa kuulassa ja seitsenottelussa sekä pronssia kiekossa. Sisäratojen SM-kilpailuissa 2008 hän sai hopeaa kuulantyönnössä ja pronssia kiekonheitossa.


title: Niina Kelo

text: Kelo saavutti Kalevan kisoissa 2008 kultaa seitsenottelussa ja hopeaa kuulantyönnössä. Hän edusti Suomea Pekingin olympialaisissa sijoittuen seitsenottelussa 23:nneksi pistein 5911. Sisäratojen SM-kilpailuissa 2009 hän saavutti kultaa viisiottelussa sekä pronssia kolmiloikassa ja kuulantyönnössä. Kalevan kisoissa 2009 hän sai kultaa seitsenottelussa ja hopeaa kuulantyönnössä. Talvella 2010 hän voitti keihäänheiton sisäratojen Suomen-mestaruuden ja sai pronssia kiekonheitossa. Kalevan kisoissa 2010 hän voitti seitsenottelun mestaruuden, sai hopeaa kuulantyönnössä ja pronssia keihäänheitossa. Sisäratojen SM-kilpailuissa 2011 hän oli kuulantyönnössä toinen. Kalevan kisoissa 2011 hän sai kultaa seitsenottelussa ja hopeaa kuulantyönnössä. Sisäratojen SM-kilpailuissa 2012 hän oli toinen kuulantyönnössä ja kolmas kolmiloikassa. Helsingin EM-kilpailuissa 2012 Kelo oli 15. pistein 5692.


title: Niina Kelo

text: Kauden 2012 jälkeen Kelo ilmoitti lopettavansa seitsenottelu-uran ja jatkossa keskittyvänsä heittolajeihin.


title: Niina Kelo

text: Kelo on ennätyksillään Suomen kaikkien aikojen tilastossa seitsenottelussa kahdeksas, kiekonheitossa ja keihäänheitossa neljästoista sekä kolmiloikassa viidestoista. Kelo tunnetaan ahkerasta kilpailemisestaan ja urakoinnistaan. Muun muassa Jyväskylän Kalevan kisoissa 2006 hän osallistui samaan aikaan neljään lajiin, joista kolmesta hän voitti mitalin. Lappeenrannan Kalevan kisoissa 2007 hän kilpaili seitsenottelun lisäksi kolmiloikassa, kuulassa ja kiekossa.


title: Niina Kelo

text: Hänen isosiskonsa Milla Kelo on voittanut Suomen mestaruuden 400 metrin aitajuoksussa. Korkeushypyn Suomen mestaruuden 1970 voittanut Eila Kelo on Niina Kelon äiti. Eila Kelo toimii myös hänen valmentajanaan. Niina Kelo seurustelee keihäänheittäjä Tero Pitkämäen kanssa. Perheeseen syntyi esikoispoika kesäkuussa 2014.


title: La Jolla

text: La Jolla on kaupunki San Diegon sisällä Kaliforniassa, Tyynenmeren rannikolla. Kaupungissa asuu 42 808 (2004, postinumeron 92037 alueella) tai 31 746 (2010). Kaupungin nimi tulee espanjan kielestä ja se tulee lausua "La Hoja".


title: La Jolla

text: La Jolla on huomattava tieteen keskus. Kalifornian yliopisto (San Diego) ja National University sijaitsevat siellä, samoin Salk Institute for Biological Studies ja biolääketieteen Scripps Research Institute.


title: La Jolla

text: Kaupunki on tunnettu uimarannoistaan ja se on suosittu matkailukaupunki.


title: Ernst Karl Abbe

text: Ernst Karl Abbe (23. tammikuuta 1840 Eisenach, Saksa – 14. tammikuuta 1905 Jena, Saksa) oli saksalainen tähtitieteilijä, fyysikko ja valo-opin tutkija. Hänen mukaansa on nimetty kuussa oleva Abben kraatteri.


title: Ernst Karl Abbe

text: Abbe opiskeli Jenan ja Göttingenin yliopistoissa, ja väitteli termodynamiikasta Göttingenissä vuonna 1861. Hänestä tuli fysiikan ja matematiikan professori Jenaan vuonna 1870, ja vuonna 1878 hänet valittiin tähtitieteen ja meteorologian obesrvatorioiden johtoon.


title: Ernst Karl Abbe

text: Hän omisti Jenassa Zeissin optisen tehtaan, mutta luovutti sen 1899 Carl Zeiss-Stifgung -nimiselle säätiölle, jolla on sekä tieteellisiä että sosiaalisia tehtäviä. Abbe kehitti myös mikroskoopin sen nykyiseen täydellisyyteen ja keksi siihen niin sanotun Abben valaistuslaitteen.


title: Hengen uudistus kirkossamme

text: Hengen uudistus kirkossamme on Suomen evankelisluterilaisen kirkon piirissä toimiva karismaattinen liike. Vuodesta 1978 toiminut noin 1 000 jäsenen liike pyrkii yksilön ja seurakunnan hengelliseen uudistumiseen, ja sen toimintaan kuuluu ylistystä ja seurakunnissa tapahtuvaa rukous- ja armolahjakoulutusta. Liike järjestää Sanan ja rukouksen iltoja sekä jokavuotiset kesäjuhlat.


title: Hengen uudistus kirkossamme

text: Hengen uudistus kirkossamme -liikkeellä ei ole ollut harvoin kokoontuvaa järjestelytoimikuntaa lukuun ottamatta omaa kiinteää organisaatiota, vaan se on tukeutunut seurakuntien, herätysliikkeiden ja järjestöjen organisaatioihin. Näistä liikkeen toimintaan ovat aktiivisimmin osallistuneet Kansan Raamattuseura ja Suomen Evankelisluterilainen Kansanlähetys. Vuonna 1983 liikkeellä oli toimintaa 173 seurakunnassa, joista 31:ssä toiminta oli säännöllistä.


title: Hengen uudistus kirkossamme

text: Liikkeen edustama karismaattisuus on sopeutunut suomalaiseen uskonnollisuuteen ja luterilaiseen tunnustukseen. Karismaattisen liikkeen helluntaiherätystä muistuttavat piirteet kuten "kaatuminen" ja kielilläpuhuminen ovat korvautuneet alttarin ääressä tapahtuvalla ripillä, sielunhoidolla, henkilökohtaisella rukouksella ja ehtoollisen vietolla. Liike on tavoittanut lähinnä ennestään aktiivisia seurakuntalaisia, joille karismaattisen liikkeen korostamat armolahjat eivät ole keskeisiä. Liikkeeseen osallistuvien ja siihen kuulumattomien seurakuntalaisten näkemyksissä ei yleensä ole suuria eroja.


title: Hengen uudistus kirkossamme

text: Hengen uudistus kirkossamme -liike pyrkii kotisivujensa mukaan


title: Hengen uudistus kirkossamme

text: Hengen uudistus kirkossamme on perustanut Kirkonrakentajien Foorumin käymään keskustelua spiritualiteetista ja siihen sisältyvästä karismaattisuudesta Suomen evankelisluterilaisessa kirkossa. Kirkonrakentajien Foorumi kokoaa yhteen kirkossa ja sen herätysliikkeissä toimivia henkilöitä, jotka haluavat olla mukana keskustelemassa spiritualiteetin ja siihen kuuluvan karismaattisuuden merkityksestä. Tämä tapahtuu muun muassa foorumin omina kokoontumisina, seminaareissa ja mediassa. Kirkonrakentajien Foorumin puheenjohtaja on piispa Jorma Laulaja ja sihteeri Hengen uudistus kirkossamme ry:n hallituksen puheenjohtaja Reijo Telaranta.


title: Christopher Chataway

text: Christopher John ”Chris” Chataway (31. tammikuuta 1931 Lontoo – 19. tammikuuta 2014 Lontoo) oli englantilainen kestävyysjuoksija ja poliitikko.


title: Christopher Chataway

text: Chataway sijoittui viidenneksi Helsingin olympialaisten 5 000 metrin juoksussa ajalla 14.18,0 kaaduttuaan viimeisessä kaarteessa. Hän saavutti hopeaa Bernin EM-kisoissa 1954 juostuaan saman ajan, uuden maailmanennätyksen 13.56,6, voittaja Vladimir Kutsin kanssa. Myöhemmin samana vuonna Chataway juoksi Lontoossa 13. lokakuuta kaupunkimaaottelussa Lontoo–Moskova matkan uuden maailmanennätyksen 13.51,6 kukistaen Kutzin kirikamppailussa. Seuraavana vuonna hän juoksi Englanti–Saksa-maaottelussa 30. heinäkuuta 1955 uuden kolmen mailin juoksun maailmanennätyksen ajalla 13.23,2. Hän toimi myös yhtenä juoksun vauhdittajana Roger Bannisterin juoksemassa haamumailissa, matkan ensimmäisessä neljän minuutin alituksessa.


title: Christopher Chataway

text: Urheilu-uransa jälkeen Chataway toimi Konservatiivisen puolueen edustajana Britannian parlamentissa 1959–1966 ja 1969–1974.


title: Styreenioksidi

text: Styreenioksidi kuuluu epoksidien eli oksiraanien aineryhmään ja on heterosyklinen yhdiste. Aineen kemiallinen kaava on CHO ja rakennekaava CHCHCHO. Siitä käytetään myös nimiä "fenyylietyleenioksidi", "fenyylioksiraani", "styreeniepoksidi" ja "styryylioksidi".


title: Styreenioksidi

text: Styreenioksidi on palavaa normaaliolosuhteissa olomuodoltaan väritöntä - vaaleankeltaista nestettä, jolla tunnusomainen haju. Styreenioksidin moolimassa on 120,15 g/mol, sulamispiste −36,6 °C, kiehumispiste 194 °C, suhteellinen tiheys 1,052 g/cm (vesi = 1,0 g/cm), leimahduspiste 76 °C (c.c.), itsesyttymislämpötila 498 °C ja CAS-numero 96-09-3. Aine liukenee huonosti veteen.


title: Styreenioksidi

text: Styreenioksidi voi polymeroitua ollessaan yli 200 °C:n lämpötilassa emästen, happojen ja eräiden metallisuolojen vaikutuksesta.


title: Styreenioksidi

text:
Lyhytaikaisessa altistumisessa styreenioksidi ärsyttää silmiä, ihoa ja hengitysteitä sekä voi aiheuttaa vaikutuksia keskushermostossa. Pidempiaikainen altistuminen voi aiheuttaa ihon herkistymistä. Styreenioksidi on luokiteltu Suomessa syöpäsairauden vaaraa aiheuttavaksi (ryhmä 3) sekä perimälle, sikiölle tai lisääntymiselle vaaraa aiheuttavaksi aineeksi.
Styreenioksidi on myrkyllistä kaloille.


title: Ron Perlman

text: Ronald Francis ”Ron” Perlman (s. 13. huhtikuuta 1950 New York, New York) on yhdysvaltalainen näyttelijä.


title: Ron Perlman

text: Perlmanin näyttelijänura sai alkunsa teatterinäytöksissä, minkä jälkeen 1980- ja 1990-luvulla hän näytteli ensi kerran televisiossa eri televisiosarjoissa vierailevissa rooleissa. Tänä aikana Perlman sai ensimmäisen roolin, josta hän tuli tunnetuksi: sarjassa "Beauty and the Beast" (1987–1990) hän näytteli Vince-nimistä miestä, jolla on leijonan kasvot. Sittemmin Perlman onkin usein näytellyt rooleja, joihin tarvitaan paljon meikkausta. Vincen roolista hänet palkittiin Golden Globe -palkinnolla. Perlman on esiintynyt useissa elokuvissa, tosin usein sivurooleissa, kuten Sean Conneryn tähdittämässä "Ruusun nimessä" (1986) sekä elokuvissa "Mafian otteessa" (1993), "" (1994), "Alien – ylösnousemus" (1997) ja "Blade II" (2002) sekä "" (2002). Ensimmäisen pääroolinsa Perlman teki vuonna 1995 valmistuneessa elokuvassa "Kadonneiden lasten kaupunki". Toisen kerran hän sai esittää pääroolia vuonna 2004 "Hellboy"-elokuvassa ja neljä vuotta myöhemmin sen jatko-osassa "".


title: Ron Perlman

text: Vuodesta 2008 alkaen Perlman on näytellyt Clay Morrowia televisiosarjassa "Sons of Anarchy".


title: Ron Perlman

text: Elokuvien ja televisiosarjojen lisäksi Perlman on tehnyt äänirooleja videopeleihin ja animaatiosarjoihin, joista kenties tunnetuimmat animaatioroolit ovat olleet Savinaama ("Batman") ja Slade ("Teen Titans"). Videopeleistä hänen kenties tunnetuin roolinsa on "Halo 2"- ja "Halo 3" -pelien Lord Hood sekä "Fallout"-pelisarjan kertoja.


title: Yello

text:
Yello on sveitsiläinen elektronisen musiikin yhtye, jonka jäsenet ovat Dieter Meier ja Boris Blank. Duo on perustettu vuonna 1979. Yhtye on toiminut 1980-luvulta aina uudelle vuosituhannelle saakka. Yhtyeen tunnetuimpia kappaleita ovat muun muassa "The Race" ja "Oh Yeah". Yellon ensimmäiseltä levyltä, Solid Pleasure julkaistiin tanssihitti "Bostich".
Yellon seuraavalta levyltä julkaistiin single "Pinball Cha Cha" jonka musiikkivideon Dieter Meier ohjasi itse. Video sai paljon kiitosta ja valittiin yhtenä teoksena Museum of Modern Art's Music Video näyttelyyn. Visuaalisuus on edelleen keskeinen osa duon työskentelyssä. Lokakuussa 2016 yhtye järjesti pitkän uransa ensimmäiset livekonsertit. Neljän konsertin sarja toteutettiin Berliinissä uuden Toy -albumin ilmestymisen aikoihin 26., 28., 29. ja 30. lokakuuta. Konserttien sarjaa on tarkoitus jatkaa vuoden 2017 aikana monissa muissa kaupungeissa.
Toy menestyi hyvin nousten listaykköseksi mm. Sveitsissä ja esimerkiksi listakakkoseksi Saksassa, mikä on Yellon paras listanoteeraus Saksassa. Toy -albumin ensimmäisenä singlenä julkaistiin kappale Limbo.
International Music Summit (IMS) myönsi Yellolle The Pioneer Legends Award palkinnon syksyllä 2016.


title: Yello

text: Yello on työskennellyt yhteistyössä toisten artistien kanssa kuten, The Orb , Moby sekä The Grid. Toy -albumilla vierailijoina ovat mm. Malia, Fifi Rong ja Heidi Happy.


title: Kreivilä

text: Kreivilä () on kylä Myrskylän kunnan kaakkoisosassa, Myrskylästä Liljendaliin ja edelleen Loviisaan johtavan tien varrella, Lahti–Loviisa-rautatien länsipuolella. Se on maanmittauslaitoksen kiinteistörekisterissä Myrskylän kunnan seitsemäs maarekisterikylä 504 (Myrskylän kunta) - 407 (Kreivilä) kaikkiaan seitsemästä kylästä.


title: Kreivilä

text: Kreivilän asutus on hajanaista, pääosin maatiloja, ja varsinaista kyläkeskusta ei ole. Kylän keskikohtana voi pitää entisen Kreivilän kansakoulun rakennusta. Kreivilän entisen kansakoulun rakennus on nykyään kolmannella Myrskylän kunnan jälkeisellä yksityishenkilöllä yksityisessä käytössä.


title: Kreivilä

text: Kreivilän kansakoulu perustettiin varsinaisesti 1907 eri vaiheiden jälkeen. Se oli suomenkielinen.


title: Kreivilä

text: Kreivilässä on ollut kaksi meijeriä: Grevnäs mejeri, "Kreivilän meijeri", ja Grevnäs-Mickelspiltom Andelsmejeri, "Kreivilän-Mickelspiltomin Osuusmeijeri".


title: Kreivilä

text: Paikasta johtaa tie myös Jaakkolan kylään ja edelleen Myrskylä–Porvoo-tielle. Kreivilässä ei ole palveluita, esimerkiksi kauppaa tai postia, vaan lähimmät sijaitsevat tietä etelään päin mentäessä Loviisan Liljendalin puolella. Kylään ei myöskään ole joukkoliikenneyhteyttä. Osuuspankki ja posti ovat olleet aikaisemmin entisen Liljendalin kunnan Mickelspiltumin puolella kunnanrajan kulkiessa jokea pitkin sillan eteläpuolella.


title: Kreivilä

text: Kreivilä on pinnanmuodoiltaan peltoja, metsiä ja joitakin mäkiä. Lapinjärven Porlammin kylästä Kreivilän reunan kautta Liljendalin Sävträskiin virtaa Koskenkylänjoki eli Pernajanjoki, joka on tällä kohtaa noin puolen kilometrin matkan Myrskylän ja Lapinjärven rajajokena ja siitä eteenpäin Myrskylän ja Liljendalin rajajokena. Siihen yhdistyy myös Myrskylän Kirkkojärven ja Sulkavanjärven laskujoki Myrskylänjoki (eri kylien kohdilla myös nimillä Hyövinkylänjoki ja Jaakkolanjoki).


title: Aleksandr Vasilevski

text: Aleksandr Mihailovitš Vasilevski (30. syyskuuta 1895 – 5. joulukuuta 1977) oli neuvostoliittolainen kenraali, joka nimitettiin Neuvostoliiton marsalkaksi vuonna 1943. Vasilevski osallistui ensimmäiseen maailmansotaan ja liittyi vallankumouksellisiin vuonna 1917. Hänet vangittiin ja pahoinpideltiin puhdistusten aikana vuonna 1938, mutta vapautettiin 1941. Sotilasuransa ohella hän toimi jatkuvasti tärkeissä puoluetehtävissä. Hän oli Josif Stalinin seurueessa Jaltan ja Teheranin konferensseissa, kunnostautui Moskovan taistelussa syksyllä 1941 ja oli Georgi Žukovin esikuntapäällikkönä Stalingradin vastahyökkäyksessä 1942–1943. Vuosina 1943–1948 Vasilevski oli yleisesikunnan (Stavka) päällikkönä, mutta toimi välillä rintamalla ja komensi muun muassa 3. Valko-Venäjän rintamaa ja valtasi keväällä 1945 Itä-Preussin ja sen jälkeen johti sotatoimia Japania vastaan. Vuosina 1949–1953 Vasilevski oli puolustusministerinä ja Stalinin kuoltua apulaispuolustusministerinä. Korkeimman neuvoston jäsen vuodesta 1950 ja puolueen keskuskomitean jäsen vuodesta 1952. Vasilevski oli merkittävimpiä venäläisiä sotapäälliköitä toisessa maailmansodassa.


title: Djabe

text: Djabe on unkarilainen jazzyhtye. Se on perustettu vuonna 1996. Yhtye on kansainvälisesti tunnettu, ja se on saanut useita palkintoja. Yhtyeen albumit "Witchi Tai To" ja "Update" ovat tulleet valituiksi Unkarissa vuoden parhaaksi jazz/world music -levyksi. Djaben DVD-audio "Sheafs are Dancing" voitti kansainvälisen Prince Award -palkinnon sekä Surround Music -palkinnon. Djabe on julkaissut studioalbumeita ja runsaasti konserttitaltiointeja sekä CD-levyinä että video- ja DVD-tallenteina.


title: Koitila

text: Koitila on kylä Taivalkosken kunnassa, noin 15 kilometrin päästä kunnan keskustasta koilliseen. Kylän tärkein tieyhteys on yhdystie 8631.


title: Koitila

text: Kylältä löytyy Jokikylän kalastuskunnan ja Metsähallituksen isännöimä kalastusalue, jossa vuorottelevat kosket ja suvannot.


title: Metsäkylä (Taivalkoski)

text: Metsäkylä on Taivalkosken kunnassa sijaitseva noin 370 asukkaan kylä, joka sijaitsee noin 35 kilometrin päästä kunnan keskustasta etelään Puolankaan päin, seututie 800:n varressa. Metsäkylä on pinta-alaltaan Taivalkosken kunnan suurimpia kyliä, yli 25 neliökilometriä. Kylällä sijaitsee muun muassa 58 oppilaan 1920-luvulla rakennettu ala-aste, esikoulu, huoltoasema, kauppa, asiamiesposti sekä baari.


title: Metsäkylä (Taivalkoski)

text: Metsäkylän luonto houkuttelee matkailijoita ja mökkilomailijoita, sillä alueella on useita vetovoimaisia luonnonnähtävyyksiä. Tunnetuimpia on Ölkky, jyrkkäreunainen kalliojärvi, jonka reunamilta on hyvät näköalat. Järvelle vie pitkospuut ja siellä on nuotiopaikka (laavu). Portinloma on Metsäkylässä sijaitseva jyrkkäreunainen kuru, jonka pohjalla virtaa pieni puro Isoonjärveen. Suomen geologisen historian kannalta merkittävä on Saarijärvi, 600 miljoonaa vuotta sitten maahan syöksyneen meteoriitin seurauksena syntynyt kraatterijärvi. Järvestä saatavasta savesta valmistetaan paikallisia keramiikkatuotteita. Metsähallituksen mukaan Metsäkylän alue on koko Pohjanmaan arvokkaimpia vanhoja metsiä, kaikkiaan noin 1000 hehtaarin rauhoitettu alue jossa on aarnimetsää, arvokkaita soita, jokivesistöjä ja harvinaisia kasveja. Mielenkiintoinen ja kaunis on esimerkiksi helmenkalastuksestakin tunnettu Korvuanjoki. Vuonna 1925 joelta löydettiin tiettävästi Suomen suurin ja arvokkain helmi. Tosin vuonna 1950 joki ruopattiin uittojoeksi ja simpukkakannat hävisivät kokonaan.


title: Metsäkylä (Taivalkoski)

text: Muita nähtävyyksiä kylällä ovat Halkolan talonpoikaisesineistöä ja työkaluja esittelevä museo sekä Mylly- ja uittomuseo.


title: Metsäkylä (Taivalkoski)

text: Kylässä harjoitetaan pääasiassa maataloutta, mutta sen rinnalla on muutakin yritystoimintaa. Kirjailija Kalle Päätalon synnyinjuuret ovat kylällä, jossa hänen äitinsä Riitu Päätalo syntyi.


title: Metsäkylä (Taivalkoski)

text: Metsäkylässä sijaitsee myös huomattavan korkea Digita Oy:n radio- ja televisiomasto. Masto rakennettiin seututie 800:n varteen vuonna 1980 korkean vaaran päälle, mutta korkeasta sijainnistaan huolimatta mastolla on korkeutta jopa 280 metriä. Masto on korkeimpia rakennelmia Koillismaalla.


title: Metsäkylä (Taivalkoski)

text: Kylällä sijaitsee myös lakkautetulla Pesiökylä–Taivalkoski -rataosuudella oleva Korvuan rautatieasema.


title: Metsäkylä (Taivalkoski)

text: Metsäkylässä vietettiin kylän asutuksen 400-vuotisjuhlaa 12. syyskuuta 2010.


title: Tytöt tykkää

text: Tytöt tykkää on Tea Hiillosteen ensimmäinen albumi. Se julkaistiin 1. elokuuta digitaalisesti ja 8. elokuuta 2007 fyysisesti. Se sijoittui kahdella ensimmäisellä viikollaan Suomen virallisella albumilistalla sijalle kaksi. Suomen virallisella albumilistalla levy pysyi 12 viikkoa.


title: Tytöt tykkää

text: Ensimmäisenä singlenä albumilta on julkaistu kappale "Tytöt tykkää", joka voitti The Voicen järjestämän kesähitti 2007 -äänestyksen. Se julkaistiin singlenä kesäkuussa 2007 ja sijoittui Suomen virallisen singlelistan ykkössijalle neljäksi viikoksi ja latauslistan toiselle sijalle. Levyltä on julkaistu promosinglenä myös kappale "Puhu mun kädelle".


title: Hestrie Cloete

text: Hestrie Cloete (o.s. Storbeck, s. 26. elokuuta 1978 Germinston, Etelä-Afrikka) on eteläafrikkalainen entinen korkeushyppääjä.


title: Hestrie Cloete

text: Cloete voitti korkeushypyn 1995 Afrikan kisoissa. Seuraavana vuonna hän voitti eteläisen Afrikan nuorten mestaruuden ja hyppäsi Sydneyn nuorten MM-kisoissa kuudenneksi tuloksella 185. 1997 hän voitti nuorten Afrikan-mestaruuden ja sijoittui Ateenan MM-kisoissa kymmenenneksi hypättyään 190. Seuraavana vuonna hän voitti Afrikan-mestaruuden ja sijoittui yleisurheilun maailmancupissa toiseksi tuloksella 196. Cloete voitti Afrikan kisat jälleen 1999. Samana vuonna hän karsiutui Sevillan MM-kisoissa, mutta voitti GP-finaalin. Vuonna 2000 hän voitti olympiahopeaa Sydneyn olympialaisissa tuloksella 201. Seuraavana vuonna hän voitti Edmontonin MM-kisoissa MM-kultaa ja kauden lopussa GP-finaalin.


title: Hestrie Cloete

text: Cloete voitti 2002 Afrikan-mestaruuden ja GP-finaalin tuloksella 202. Seuraavana vuonna hän voitti Pariisin MM-kisoissa kultaa tuloksella 206. Kauden lopussa hän voitti . Vuonna 2004 hän voitti Afrikan-mestaruuden ja hyppäsi Ateenan olympialaisissa toiseksi. Kauden lopussa hän oli viides .


title: Hestrie Cloete

text: Cloete voitti Etelä-Afrikan alle 18-vuotiaiden mestaruuden 1994 ja 1995. Hän voitti maansa alle 20-vuotiaiden mestaruuden 1996 ja aikuisten sarjan mestaruuden vuosina 1996–2004. Hänelle myönnettiin Harry Beinart -palkinto vuosina 1999 ja 2000.


title: Johan Huizinga

text: Johan Huizinga () oli hollantilainen historioitsija ja yksi nykyaikaisen kulttuurihistorian perustajista. Huizingan innostus menneiden aikakausien kulttuuriin näkyi kaikissa hänen teoksissaan.


title: Johan Huizinga

text: Huizingan isä Dirk Huizinga oli Groningenin yliopiston lääketieteellisen tiedekunnan professori. Johan Huizinga aloitti yliopistossa sanskritin opinnoilla ja laati väitöskirjansa vuonna 1897 hovinarrin roolista intialaisessa draamassa. Vasta 1902 hän kiinnostui keskiajan ja renessanssikauden historiasta. Huizinga kuitenkin jatkoi orientaalisten kielten opetustyötä kunnes hänestä tehtiin vuonna 1905 Groningenin yliopiston yleisen ja Alankomaiden historian professori. Kymmenen vuotta myöhemmin hän sai yleisen historian professuurin arvostetussa Leidenin yliopistossa, jossa oli vuoteen 1942 saakka. Hollantia vuodesta 1940 hallinnut Saksan miehityshallinto, Alankomaiden valtakunnankomissariaatti, sulki tällöin yliopiston. Vähän myöhemmin saksalaiset pidättivät Huizingan tämän esitettyä julkista arvostelua natsien toiminnasta, ja hänet vietiin vankileirille. Kansainvälisen painostuksen ansiosta hänet kuitenkin pian vapautettiin, mutta karkotettiin kotiarestiin pieneen De Steegin kylään lähellä Arnhemia. Kotiinsa Leideniin hänen ei sallittu enää palata, ja hän kuoli De Steegissä helmikuussa 1945 ehtimättä nähdä maansa vapautumista.


title: Johan Huizinga

text: Huizingalla oli omintakeinen esteettinen historianäkemys, jossa taiteella ja kulttuurilla oli kantava rooli. Yksi hänen keskeisimmistä teoksistaan käsittelee keskiaikaa, jonka loppupuolen Huizinga katsoo edustavan pikemmin pessimismiä ja dekadenssia kuin orastavaa renessanssin uudelleensyntymistä. Hänen merkittävimpiä ja tunnetuimpia teoksiaan on myös "Homo Ludens" (), jossa hän tarkastelee leikin asemaa eurooppalaisessa kulttuurissa. Teoksessa Huzinga pyrkii osoittamaan, että leikin luova vaikutus heijastuu lähes kaikkialla kulttuurin ja yhteiskunnan kehityksessä. Huizinga näki leikkien rakenteen niiden itsenäisenä merkityssisältönä. Leikkien ja pelien kulttuurisen ja yhteiskunnallisen merkityksen tiedostaminen on suurelta osin juuri Huizingan työn ansiota. Häntä voidaan pitää kulttuuriantropologisen pelitutkimuksen perustajana.


title: Sombor

text: Sombor on kunta ja kaupunki Serbian Vojvodinassa Länsi-Bačkan piirikunnassa ja on myös sen hallinnollinen keskus. Vuonna 2002 kunnan väkiluku oli 97 263, kaupungin osuus 51 471. Alueen pinta-ala on 1 178 km².


title: Sombor

text: Somborin kunta käsittää Somborin kaupungin sekä seuraavat kylät:


title: Sombor

text: Lisäksi Somborin kaupunkiin kuuluvat seuraavat lähiöt:


title: Sombor

text: Vuonna 2002 Somborin väestö jakaantui etnisesti seuraavasti:


title: Sombor

text: Somborin kaupungissa:


title: Sombor

text: Somborin lisäksi serbit olivat enemmistö yhdeksässä kylissä: Aleksa Šantić, Gakovo, Kljajićevo, Kolut, Rastina, Riđica, Stanišić, Stapar ja Čonoplja. Kroaatit olivat enemmistö kahdessa kylässä: Bački Breg ja Bački Monoštor. Unkarilaiset olivat enemmistö kolmessa kylässä: Bezdan, Doroslovo ja Telečka. Lisäksi unkarilaiset ovat suurin yksittäinen etninen ryhmä etnisesti sekalaisessa Svetozar Miletićissä.


title: Miami Sol

text: Miami Sol oli yhdysvaltalainen naiskoripalloseura Miamista Floridasta. Seura pelasi Women's National Basketball Association -liigassa (WNBA), jonka itäiseen konferenssiin seura kuului. Solin kotiareena oli vuoden 1999 lopussa avattu AmericanAirlines Arena, joka on myös NBA-seura Miami Heatin kotiareena. Sol oli Heatin vastinpari WNBA:ssa, mutta seuran omistus kuului NBA-liigalle, joka omisti kaikki WNBA-seurat vuoteen 2002 asti.


title: Miami Sol

text: Solin ensimmäinen kausi WNBA:ssa oli kausi 2000, liigan neljäs kausi. Samana vuonna WNBA:ssa aloitti neljä uutta seuraa, itäiseen konferenssiin sijoitetut Sol ja Indiana Fever sekä läntisen konferenssin Portland Fire ja Seattle Storm.


title: Miami Sol

text: Miami Sol pelasi WNBA:ssa kolme kautta, kaudesta 2000 kauteen 2002. Sol eteni WNBA:n pudotuspeleihin kerran, kaudella 2001, jolla seura sijoittui runkosarjassa itäisen konferenssin kolmanneksi voittoprosentilla 62,5 (20 voittoa ja 12 tappiota). Pudotuspelien ensimmäisellä kierroksella Sol sai vastaansa idän runkosarjakakkosen New York Libertyn, joka vei ottelusarjan nimiinsä voitoin 2–1, pistein 62–46, 50–53 ja 72–61. Ensimmäisellä kaudellaan Sol sijoittui runkosarjassa konferenssinsa kuudenneksi voittoprosentilla 40,6 (13 voittoa ja 19 tappiota) ja viimeisellä kaudellaan niin ikään konferenssinsa kuudenneksi, voittoprosentilla 46,9 (15 voittoa ja 17 tappiota).


title: Miami Sol

text: Miami Solin paras pistenainen oli seuran kaikilla kausilla laituri/takamies Sheri Sam, jonka seura hankki riveihinsä vapaana agenttina ennen kauden 2000 alkua. Kaudella 2000 Sam teki yhteensä 396 pistettä 31:ssä ottelussa, keskimäärin 12,8 pistettä ottelua kohden, kaudella 2001 444 pistettä 32:ssa runkosarjaottelussa, keskimäärin 13,9 per ottelu, ja kaudella 2002 463 pistettä 32:ssa ottelussa, keskimäärin 14,5 pistettä ottelua kohden.


title: Miami Sol

text: Muita yli kymmenen pisteen pistekeskiarvoon Sol-paidassa yhden kauden aikana yltäneitä pelaajia ovat australialainen takamies Sandy Brondello, venäläinen laituri Jelena Baranova ja yhdysvaltalainen takamies Betty Lennox. Brondello pelasi seurassa kaudet 2001 ja 2002. Kaudella 2001 hän teki 29:ssä pelaamassaan runkosarjaottelussa 367 pistettä (kolmanneksi eniten Sol-pelaajista), keskimäärin 12,7 pistettä ottelua kohden (seuransa toiseksi paras pistekeskiarvo), ja kaudella 2002 263 pistettä (kolmanneksi eniten Sol-pelaajista) 30:ssä ottelussa, keskimäärin 8,8 pistettä per ottelu (Solin kolmanneksi paras pistekeskiarvo). Baranova pelasi seurassa vain kauden 2001, jolla hän teki Sol-pelaajista toiseksi eniten pisteitä, 378 32:ssa runkosarjaottelussa, keskimäärin 11,8 pistettä ottelua kohden (seuransa kolmanneksi paras pistekeskiarvo). Lennox pelasi Miami Solin riveissä kauden 2002, jolla hän oli seuransa toiseksi paras pistenainen tehtyään 310 pistettä 26:ssa ottelussa (pistekeskiarvo 11,9).


title: Miami Sol

text: Kaudella 2000 eniten levypalloja kerännyt Sol-pelaaja oli saksalainen sentteri Marlies Askamp, kaudella 2001 Jelena Baranova ja kaudella 2002 Sheri Sam. Askamp keräsi kaudella 2000 yhteensä 231 levypalloa (puolustuspään levypalloja 135, hyökkäyspään 96) 32:ssa ottelussa (keskimäärin 7,2 ottelua kohden), mikä jäi seuraennätykseksi. Baranovan levypallomäärä oli kaudella 2001 191, joista valtaosa, 151, puolustuspään levypalloja. Sheri Sam keräsi kaudella 2002 155 levypalloa, 97 puolustuspäässä ja 58 hyökkäyspäässä.


title: Miami Sol

text: Muita yli sataan levypalloon Solin riveissä yhden kauden aikana yltäneitä pelaajia ovat laituri Sharon Manning (kaudella 2000), takamies Debbie Black (kausilla 2001 ja 2002), sentteri Ruth Riley (kaudella 2001), sentteri Pollyanna Johns (kaudella 2002) ja laituri Kristen Rasmussen.


title: Miami Sol

text: Eniten riistoja Sol-paidassa napsinut pelaaja on Debbie Black. Kaudella 2000 hänelle kertyi 58 riistoa, kaudella 2001 82 riistoa ja kaudella 2002 59 riistoa. Black oli Solin sisäisen riistotilaston kärkinimi kausilla 2000 ja 2001, 2002 hänen edelleen nousi Sheri Sam 69:llä pallon riistolla. Kauden 2001 päätteeksi Black palkittiin WNBA:n parhaan puolustavan pelaajan palkinnolla (WNBA Defensive Player of the Year Award).


title: Miami Sol

text: Eniten torjuntoja Solin riveissä keräsi Ruth Riley. Kaudella 2001 hänelle kertyi runkosarjassa 46 torjuntaa, 11 vähemmän kuin Jelena Baranovalla, ja kaudella 2002 41 torjuntaa, selvästi eniten Sol-pelaajista. Kaudella 2000 Solin sisäisen blokkitilaston kärjessä olivat sentteri Shantia Owens (26 torjuntaa) ja Marlies Askamp (21 torjuntaa).


title: Miami Sol

text: Miami Solin toiminta päättyi vuoden 2002 lopulla taloudellisten syiden vuoksi. Samana vuonna lopetti toimintansa myös toinen vuonna 2000 aloittanut WNBA-seura, Portlant Fire, ja kaksi WNBA-seuraa, alkuperäisseura Utah Starzz ja vuonna 1999 liigaan tullut Orlando Miracle, vaihtoivat kaupunkia.


title: Miami Sol

text: Huhtikuussa 2003, samaan aikaan WNBA:n uusien pelaajien varaustilaisuuden kanssa, järjestettiin "dispersal draft", jossa muut WNBA-seurat saivat varata pelaajia, joiden pelaajaoikeudet olivat kuuluneet Solille ja Firelle. Sol-pelaajia varattiin tilaisuudessa kuusi ja Firen pelaajia kahdeksan. Tilaisuuden kolme ensimmäistä varausta olivat Solin pelaajia, Detroit Shock varasi Ruth Rileyn, Minnesota Lynx Sheri Samin ja Cleveland Rockers Betty Lennoxin. Muita varattuja Sol-pelaajia olivat Debbie Black (Connecticut Sun), Pollyanna Johns (Charlotte Sting) ja Jelena Baranova (New York Liberty).


title: Stolen Babies

text: Stolen Babies on yhdysvaltalainen avant garde metallia soittava yhtye, joka levyttää yhdysvaltalaiselle rock- ja metallimusiikkia julkaisevalle The End Records -levy-yhtiölle.


title: Doop

text: Doop on alankomaalainen elektronista musiikkia tekevä yhtye. Yhtyeen jäsenet ovat Ferr Ridderhof ja Peter Garnefski.


title: Doop

text: Yhtyeen tunnetuimpiin kappaleisiin kuuluu sen nimikappale "Doop", joka tuli myös tunnetuksi MTV3:lla kesällä 1994 esitetyn "Herra 47" -viihdesarjan tunnusmusiikkina.


title: Marianna (kirja)

text: Marianna on Nancy Buckhinghamin kirjoittama kirja, josta ilmestyi Kaarina Jaatisen suomennos Kariston kustantamana 1983. Kirjan tapahtumat sijoittuvat 1800-luvun loppupuolelta 1900-luvun alkuun.


title: Marianna (kirja)

text: Kirja on tarina 15-vuotiaasta nuoresta naisesta, Mariannasta, joka naitetaan isänsä ikäiselle rikkaalle miehelle Englantiin. Hän joutuu lähtemään Mareida saarelta jättäen taakseen pieni muotoisen rakkaustarinan köyhän maalaispojan Jacinton kanssa ja viiniä paljonkin litkivän isänsä kaikkineen velkoineen. Mariannan uusi aviomies paljastuu kuitenkin hyvinkin kieroutuneeksi mieheksi. Miehen huomattua oman ja ainoan tyttärensä kasvaneen ja menevän naimisiin, hän halusi uuden tyttären. Marianna on kuin unelma tällaiselle miehelle; hän on kaunis tyttö, nuori, viaton ja suloinen. Aviomies, William, ei anna Mariannan valita edes omia vaatteitaan, vaan hankkii tälle lapselliseen tyyliin vaatteita. Hän kutsuu tätä pikku tytön tavoin, ja antaa selkäpiiskaa, jos Marianna on tottelematon. Marianna käy kuitenkin pieneen kapinaan, ja jää lopulta vähän voitolle. Mutta ongelmia vielä löytyy, nimittäin heillä ei ole vieläkään lapsia.


title: Marianna (kirja)

text: Sitten pakka sekoitetaankin oikein kunnolla, kun Marianna tapaa lapsuuden rakastuksensa Jacinton Englannissa. Jacinto on oppinut ja on päässyt töihin Lontooseen, ja on vieläkin rakastunut Mariannaan. Heidän on vaikea vastustaa toisiaan, joten kun William on matkoilla, he tapaavat sunnuntaisella sillalla, ja jatkavat siitä pienelle majalle rakastelemaan. Mutta eräänä iltapäivänä Marianna ja Jacinto jää kiinni itse teosta, kun William saapuu paikalle. William alkaa piiskata Jacintoa hevospiiskallaan ja kaatuu mähäkässä maahan ja kuolee. Jacinton on pakko paeta ja Mariannan on pakko valehdella.


title: Marianna (kirja)

text: Marianna sanoi kotiin tullessaan ollessaan kävelyllä, aivan kuin mitään ei olisi tapahtunut. Williamin poika, joka inhoaa Mariannaa, sanoi kuitenkin Williamin lähtemään etsimään häntä. Marianna sanoi ettei olisi nähnyt tätä. Poliisit löysivät kuitenkin Williamin nopeasti. Kukaan ei osannut yhdistää Mariannaa Williamin kuolemaan. Williamin poika, Ralph, kuitenkin kertoi nähneensä kaukoputkella jonkun epäilyttävän miehin sillä lailla vilkuilevan ympärilleen ennen Williamin kuolemaa. Hänen tuntomerkkinsä osui juuri Jacinton kohdalle. Silloin Marianna tiesi Ralphin tietävän heistä, koska hän oli ennen Jacintoa sillalla ja he syleilivät. Etsinnät alkoivat tietysti heti. Marianna varoitti Jacintoa menemällä Lontooseen ja hän kehotti Jacintoa menemään toiseen maahan. Jacinto lähti heti laivalla pois Englannista.


title: Marianna (kirja)

text: Kukaan ei löytänyt enää Jacintoa, ja Marianna ei saanut tietää hänestä mitään muuta, kuin että hän oli turvallisesti perillä. Marianna tuli pian raskaaksi. Hän toivoi salaa, että lapsi olisi Jacinton, mutta pelkäsi samalla, että tämä perisi Jacinton tumman ihon ja tummat hiukset. Tällöin kaikki saisi tietää, ettei lapsi ollut Williamin. Siitä tuli poika, ja sai lempinimekseen Dick. Hän ei kyllä onneksi ollut perinyt Jacinton tummaa ihoa ja tummia hiuksia, mutta heissä oli jotain samanlaista.


title: Marianna (kirja)

text: Marianna lähti takaisin Mareidalle poika mukanaan. Hänen isänsä oli kuollut jo kauan sitten viiniin, ja oli jättänyt Mariannalle Mareidan viininvalmistustilat. Marianna eli poikansa kanssa siellä onnellisesti. Hän piti siellä isänsä viininvalmistuspaikkaa.


title: Marianna (kirja)

text: Kun Dick oli jo melkein aikuinen, Mariannalle tuli vieras. Jacinto. Hän oli tullut rikkaaksi. Heillä riitti paljon juteltavaa, mutta sitten Jacinto kertoi, että hän on naimisissa ja hänellä on tytär Lucia. He molemmat ovat mukana. Mutta hänen vaimonsa oli kuoleman sairas ja kuolisi millä hetkellä keuhkotautiin. Jacinto rakasti edelleen Mariannaa, eikä ollut ikinä rakastanut vaimoaan. Kellekään muille ei kerrottu Jacinton oleva tämä herra, vaan tämän luultiin olevan liikemies. Vain Jacinton vanhemmat tiesivät.


title: Marianna (kirja)

text: Marianna, Dick, Jacinto ja tämän tytär Lucia viettivät aikaa paljon yhdessä päivisin lasten tietämättöminä totuudesta. Yhtenä päivänä kuitenkin tapahtui jotakin; Dick oli kosinut Luciaa, joka oli melkein samanikäinen kuin Dick. He rakastivat toisiaan. Mutta Mariannan kerrottua heidän saattavan olevan sisarpuolia, Dick raivostui Mariannalle. Hän lähti Englantiin hänen ehkä velipuolen Ralphin luokse oppimaan talousasioita. Lucia ja Dick lähtivät äidin kuoltua pois Madeiralta.


title: Marianna (kirja)

text: Marianna päätti lähteä noin vuoden päästä poikansa luokse. Dick oli iloinen siitä. Hän oli saanut tietää enemmän Mariannan entisestä aviomiehestä Williamista ja hänen kieroutuneesta luonteestaan, ja ymmärsi Mariannaa. Sattumalta Marianna näki siellä Jacinton. Jacinto oli tullut sinne lääkäriin, hän oli sokeutumassa. Tämä järkytti Mariannaa, mutta he silti rakastivat toisiaan. Lucia oli mennyt naimisiin. Dick lähti Ralphin luota. Hän oli saanut tietää, että Ralph oli varastanut rahaa. Rahat, jotka olivat joululahjoja sotilaille. Ja hän oli menossa Mariannan luokse, kun Jacinto oli siellä. Hän tunnisti Jacinton näitten vuosienkin jälkeen. Hän uhkasi mennä kertomaan poliisille, ja Jacinto joutuisi putkaan murhasta. Mutta Mariannapa tiesi Ralphin varkaudesta, ja kiristi tätä. Ralph joutui suostumaan tähän järjestelyyn, ja Marianna ja Jacinto lähtivät yhdessä Mareidalle, varmaan koko loppuelämäkseen.


title: M48 Patton

text: M48 Patton oli vuonna 1952 käyttöön otettu yhdysvaltalainen taistelupanssarivaunu. M48-vaunuja valmistettiin vuosina 1952–1959 lähes 12 000 kappaletta. Vaunu on nimetty toisen maailmansodan kenraalin George S. Pattonin mukaan, kuten myös edeltäjänsä ja seuraajansa M60 Patton.


title: M48 Patton

text: M48 on M46 Pattonin ja M47 Pattonin edelleenkehitelmä. Nämä vaunut puolestaan olivat toisen maailmansodan lopun M26 Pershingista edelleenkehitettyjä malleja. M48 oli kuitenkin suurempi muutos kuin edelliset, ja sekä vaunun torni että runko olivat uusia.


title: M48 Patton

text: M48 oli suunniteltu Eurooppaan Neuvostoliiton vaunuja vastaan. M48-A3:n tullessa käyttöön 1960-luvulla siinä oli huippuluokan ammunnanhallinta. Etäisyydenmittaukseen oli stereokaukoputki ja mekaaninen tietokone laski ammuksen ja etäisyyden perusteella tykin koron.


title: M48 Patton

text: Ensimmäisen M-48A1-mallin toimintasäde oli ainoastaan 70 mailia, joten pian kehitettiin M-48A2-malli, jossa oli uusi bensiinimoottori ja uusi 90 mm tykki. Bensiinimoottorilla varustetut mallit syttyivät erittäin helposti tuleen. Lisäksi vaunun hydrauliikalla oli osuman sattuessa tapana ruiskuttaa tulenarka hydraulineste vaunun sisälle. Vuonna 1959 Yhdysvaltain vaunut päivitettiin M48A3-malliin, jossa oli dieselmoottori. 1970-luvun puolivälillä otettiin käyttöön M48A5-päivitys, jossa vaunuun lisättiin 105 mm /51 M68-tykki (Royal Ordnance L7).


title: M48 Patton

text: M48:t taistelivat Vietnamissa merijalkaväen kalustona vuodesta 1965. Pakistan käytti vaunuja vuonna 1965 Intian kanssa käymässään sodassa vaihtelevin tuloksin tämän M4 Shermaneita ja Centurioneita sekä Israel vuoden 1967 kuuden päivän sodassa Egyptin T-54:ia ja T-34:ia vastaan. Länsirannalla Israelin M4:t voittivat ilmaherruuden ansiosta Jordanian M48:t, joita Israel sai sotasaaliiksi noin sata.


title: Ellen

text: Ellen on kansainvälinen naisen etunimi.


title: Ellen

text:
Ellen on keskiaikainen englantilainen muunnos nimestä Helen tai hollantilainen muunnos nimistä Helen ja Eleanor.
Helen puolestaan juontaa kreikkalaisesta Helenestä, joka on lähtöisin joko kreikan soihtua tarkoittavasta sanasta "helene" tai kuuta tarkoittavasta sanasta "selene".


title: Ellen

text: Vuoden 2009 loppuun mennessä Suomessa on rekisteröity 19 039 Ellen-nimen saanutta naista ja muutama mies.


title: Juan Carlos Arce

text: Juan Carlos Arce Justiniano (s. 10. huhtikuuta 1985 Santa Cruz de la Sierra, Bolivia) on bolivialainen jalkapalloilija, pelipaikaltaan hyökkääjä. Hän edustaa Brasilian Série A:ssa pelaavaa Corinthiansia.


title: Juan Carlos Arce

text: Kuuluisan nuorisoakademian Academia Tahuichin kasvatti Arce liittyi Oriente Petroleron riveihin vuonna 2003. Vuonna 2006 hän vietti osan kaudesta lainalla Portuguesassa, josta palasi loppukaudeksi takaisin Orienteen. Tammikuussa 2007 hänet lainattiin Corinthiansiin.


title: M/S Finnswan

text: M/S Finnswan (ent. "M/S Nordlink") () on Finnlinesin omistuksessa oleva ro-ro/matkustaja-alus. Alus on rakennettu vuonna 2007 Fincantierin Anconan ja Castellammare di Stabian telakoilla, Italiassa. Kuollutta painoa aluksella on 9 653 tonnia ja sen jääluokitus on 1A Super. Alus on rekisteröity Suomen lipun alle ja sen kotisatama on Maarianhamina.


title: M/S Finnswan

text: "Finnswanin" sisaralukset ovat "M/S Finnmaid", "M/S Finnstar", "M/S Finnlady" ja "M/S Europalink".


title: M/S Finnswan

text: 16. syyskuuta 2006 aluksen runko laskettiin vesille Fincantierin, Castellammare di Stabian telakalla, josta se hinattiin loppuun rakennettavaksi saman yhtiön Anconassa sijaitsevalle telakalle. Toukokuussa 2007 laiva saapui maalaustöitä varten Triesteen.


title: M/S Finnswan

text: Heinäkuussa alus luovutettiin Finnlinesin omistukseen, joka rekisteröi sen Ruotsin lipun alle. Kotisatamaksi tuli Malmö. Heinäkuussa Finnlinesin tytäryhtiö Nordö Link aloitti liikennöinnin aluksella Malmön ja Travemünden välillä. Näin alus korvasi yhdessä "M/S Finnpartnerin" kanssa myydyt "M/S Lübeck Link"- ja "M/S Malmö Link" -alukset.


title: M/S Finnswan

text: 13. helmikuuta 2009 alus siirtyi liikennöimään linjalle Helsinki–Travemünde. Alus korvasi pienemmän "M/S Transeuropan", joka siirtyi Travemünden ja Pietarin väliseen liikenteeseen.


title: M/S Finnswan

text: Tammikuussa 2018 Finnlines ilmoitti nimeävänsä aluksen M/S Finnswanniksi ja siirtävänsä sen Kapellskär-Långnäs-Naantali linjalle.


title: McAllen

text: McAllen on kaupunki Texasissa Yhdysvalloissa. Kaupungissa asui vuoden 2010 väestönlaskennassa 129 877 ihmistä. Kaupunki sijaitsee noin kahdeksan kilometriä Meksikon rajalta Rio Granden varrella.


title: Vaihteistoöljy

text: Vaihteistoöljy tai vaihdeöljy on voiteluöljyä, jota käytetään vaihteistossa. Vaihteistoöljyä käytetään voitelemaan mm. ajoneuvojen vaihdelaatikkoja, alennusvaihteistoja ja vetopyörästöjä.


title: Vaihteistoöljy

text: Vaihteistoöljyn pitää kestää suuria pintapaineita, nopeuksia, iskumaisia kuormituksia ja korkeita lämpötiloja. Vaihteistoöljyn viskositeetti ja laatu (esim. synteettinen, mineraaliöljy) vaihtelee vaihteistosta riippuen ja on erilainen esim. auton automaattivaihteistossa kuin manuaaliseessa. On tärkeää, että vaihteistoon ja vetopyörästöön laitetaan täsmälleen sitä öljylaatua, mitä vaaditaan. Liian huono tai jopa vaatimukset ylittävä, suuremman API GL-luokan öljy voi aiheuttaa ongelmia, koska öljyn lisäaineistus poikkeaa paljon erilaisissa vaihteisto- ja vetopyörästöratkaisuissa. Öljy vanhenee käytössä ja on sen tähden määrävälein vaihdettava. On myös suljettuja vaihteistoja, joiden öljyä ei tarvitse koskaan vaihtaa tai lisätä.Edellä mainittu oli käsin tehtävä tarkastus yksinkertaisessa muodossa. Joissakin vaihteistoissa saattaa olla öljyn mittatikku tai ajotietokoneen kautta tehtävä tarkastus. Tutustu ajoneuvosi ohjekirjaan.


title: Vaihteistoöljy

text: SAE-luokitus määrittelee öljyn viskositeetin. Esimerkiksi 80w-90; 80w ilmoittaa juoksevuuden kylmässä, mitä pienempi luku sitä juoksevampaa, samoin luku 90 ilmoittaa juoksevuuden kuumassa (100 °C). Vaihteistoöljyjen SAE-viskositeetti ei ole suoraan verrannollinen moottoriöljyissä käytettyyn SAE-viskositeettiin.


title: Vaihteistoöljy

text: API GL-luokitus ilmoittaa minkälaiseen käyttöön ja minkälaiselle vaihteistolle öljy on suunniteltu. Mitä isompi kirjaimia seuraava numero on, sitä raskaammin öljy on lisäaineistettu ja sitä raskaampaan käyttöön se on tarkoitettu.


title: Vaihteistoöljy

text: Automaattivaihteisto-, eli ATF-öljyjä ei luokitella API- tai SAE-luokitusten mukaisesti, vaan niitä kehittävät ajoneuvovalmistajat. Automaattivaihteistoöljyt ovat yleensä matalaviskositeettisia ja hyvin pakkasta kestäviä. Automaattivaihteistoöljy on yleensä väriltään punaista eikä se sovi käytettäväksi manuaalivaihteistoissa. Automaattivaihteistoöljyä käytetään myös ajoneuvojen ohjaustehostimissa.


title: Tommi Kitti

text: Tommi Tapani Kitti (28. marraskuuta 1955 Helsinki) on suomalainen tanssija ja koreografi. Hän on vuonna 2000 perustamansa, omaa nimeään kantavan tanssiryhmän Tommi Kitti & Co:n taiteellinen johtaja. Tommi Kitti on saanut Pro Finlandia -mitalin vuonna 2003.


title: Tommi Kitti

text: Kitin tanssijanura alkoi 1970-luvun alussa- Hän on vaikuttanut mm. Helsingin Kaupunginteatterin tanssiryhmässä, Tanssiteatteri Raatikossa, Suomen Kansallisbaletissa sekä Cullberg baletissa. Vuodesta 1975 hän on tehnyt runsaat 40 koreografiaa.


title: Tommi Kitti

text: Vuonna 2010 Tommi Kitti ilmoitti lopettavansa aktiivisen toimintansa tanssin parissa ja hänen ryhmänsä teki runsaasti median kiinnostusta herättäneen jäähyväiskiertueen suomessa syksyllä 2010. Ryhmä jatkaa toimintaansa vuoden 2012 loppuun, jo sovittujen kansainvälisten esiintymisien puitteissa.


title: Tommi Kitti

text: Tommi Kitti on naimisissa akateemikko Marjo Kuuselan kanssa ja heillä on kaksi lasta.


title: Osuuskauppa Arina

text: Osuuskauppa Arina on Pohjois-Suomen alueella toimiva S-ryhmän alueosuuskauppa, joka on perustettu vuonna 1917. Sillä on noin 160 000 omistajaa, noin 69 % alueen kotitalouksista.


title: Osuuskauppa Arina

text: Vuonna 2016 osuuskaupan liikevaihto oli 745 miljoona euroa. Arinan tulos 13,9 miljoonaa euroa.


title: Osuuskauppa Arina

text: Toimipaikkoja Osuuskauppa Arinalla on 174 (2016). Toimipaikkoja ovat Kauppakeskus Valkea, Prisma, S-market, Sale, Kodin Terra, S-Rauta, ABC-liikennemyymälä, Sokos Pukumies, Mick’s, Emotion, Amarillo, Puistokahvila Makia, Coffee House, Bacaro Doppio, Doris Night, Frans & Camille (Oulu) ja Frans & Chérie (Rovaniemi) , Grill It, Hannu Krankka, Hesburger ABC, Hesburger Prisma, Kiisa, Presso, Buffa, Rosso, Sokos Hotellit, Uitto Pub.


title: Osuuskauppa Arina

text: Osuuskauppa Arinaa koskevista päätöksistä vastaa osuuskunnan jäsenistä koostuva edustajisto. Heidän tehtävänään on muun muassa käsitellä ja vahvistaa Osuuskauppa Arinan tilinpäätös, valita tilintarkastajat sekä hallintoneuvoston jäsenet. Hallintoneuvoston tehtävänä puolestaan on valvoa liiketoimintaa, vahvistaa strategiat sekä valita hallitus ja toimitusjohtaja.Vuonna 1990 Arinaan yhdistettiin Lapissa vuosina 1985–1990 toiminut Pohjois-Suomen Osuuskauppa, johon olivat sulautuneet:


title: Tommi Kitti & Co

text: Tommi Kitti & Co. on vuonna 2000 perustettu helsinkiläinen tanssiryhmä jonka taiteellisena johtajana toimii Tommi Kitti.


title: Tommi Kitti & Co

text: Tanssiseurue lopettaa toimintanta marraskuussa 2010 juhlavuoden kiertueen jälkeen.


title: Rauno Ahonen

text: Rauno Henrikki Ahonen (s. 11. heinäkuuta 1962 Hyrynsalmi) on suomalainen näyttelijä.


title: Rauno Ahonen

text: Hän valmistui Teatterikorkeakoulusta vuonna 1994 ja on sen jälkeen näytellyt teattereissa ja suomalaisissa televisiosarjoissa kuten "Kaunis mies", "Venny", "Hurja joukko" ja "Roba". Ahonen on myös tehnyt äänirooleja suomeksi dubatuihin animaatiosarjoihin ja elokuviin.


title: Sopot

text: Sopot () on rantakaupunki Puolassa lähellä Gdańskin ja Gdynian kaupunkeja Itämeren rannalla. Siellä on noin 40 000 asukasta, ja se on yksi Puolan suosituimmista matkailukohteista. Kaupungissa järjestetään myös Sopotin laulufestivaalit ja Sopotin ATP-tennisturnaus.


title: Sopot

text: Sopot on kuuluisa kilometrien mittaisista hiekkarannoistaan, joiden ansiosta sitä kutsutaankin Puolan Rivieraksi. Hiekkarantaa hallitsee Grand Hotel, jonka loistosta ovat nauttineet erinäiset hallitsijat, muun muassa Adolf Hitler aikanaan. Grand Hotelin edustalla on Euroopan pisin puulaituri.


title: Alkuräjähdyksen aikajana

text: Alkuräjähdyksen aikajana kuvaa alkuräjähdyksen jälkeistä maailmankaikkeuden kehittymistä. Tapahtumat ajoitetaan mukanaliikkuvien koordinaattien aikaparametrin mukaan. Havaintojen tukeman teorian mukaan kaikkeus alkoi noin 13,82 miljardia vuotta sitten. Tähänastinen kehitys voidaan jakaa kolmeen päävaiheeseen. Hyvin varhainen ensimmäinen vaihe kesti alle sekunnin. Siinä kaikkeuden hiukkaset olivat korkeammilla energiatasoilla kuin mitä voidaan nykyisillä hiukkaskiihdyttimillä saavuttaa. Tämän vuoksi aikakauden tapahtumien yksityiskohdat ovat pikemminkin alkuräjähdysteoriasta johdettuja valistuneita arvauksia kuin vakiintuneita kokeellisesti todettuja käsityksiä. Seuraava vaihe alkoi, kun hiukkasten energisyys pieneni tasoille, jotka voidaan saavuttaa nykyisessä suuren energian hiukkasfysiikassa. Tässä vaiheessa muodostuivat ensimmäiset protonit, elektronit ja neutronit ja näistä edelleen ytimiä ja lopulta atomeja. Kosmisen taustasäteilyn vapauduttua alkoi rakenteiden muodostumisen vaihe, jonka aikana tähdet, galaksit ja galaksijoukot muodostuivat. Kolmas vaihe on edelleen meneillään ja tulevaisuudesta on esitetty lukuisia valistuneita arvioita.


title: Alkuräjähdyksen aikajana

text: Kaikki käsitykset aivan varhaisimmista vaiheista ovat spekulaatioita. Missään nykyisin käytössä olevassa hiukkaskiihdyttimessä ei saavuteta riittävän suuria energiatasoja. Esitetyt skenaariot vaihtelevat keskenään suuresti ja ovat yleensä myös keskenään yhteen sovittamattomia. Näitä ovat muun muassa Hartlen-Hawkingin tila, erinäiset säieteorian ehdotelmat ja braani-inflaatio.


title: Alkuräjähdyksen aikajana

text: Mikäli supersymmetria pitää paikkansa, Planckin epookin aikana kaikki neljä perusvuorovaikutusta eli sähkömagnetismi, heikko vuorovaikutus, vahva vuorovaikutus ja gravitaatio olisivat olleet yhtä voimakkaita ja siten muodostaneet mahdollisesti yhden yhtenäisen voiman. Tästä epookista tiedetään vähän ja lukuisia toisistaan poikkeavia malleja on esitetty. Einsteinin yleinen suhteellisuusteoria ennustaa, että tätä ajanjaksoa edelsi gravitationaalinen singulariteetti, mutta yleisesti uskotaan yleisen suhteellisuusteorian hajoavan kvantti-ilmiöiden vuoksi. Tämän ajanjakson kuvaamiseksi on esitetty useita kvanttigravitaatioteorioita kuten säieteoria ja silmukkakvanttigravitaatio (LQG).


title: Alkuräjähdyksen aikajana

text: Planckin epookin aikaan ei ollut lainkaan hiukkasia, sillä maailmankaikkeuden säde oli ajanhetkellä 10 pienempi kuin yhdenkään tunnetun alkeishiukkasen Comptonin aallonpituus.


title: Alkuräjähdyksen aikajana

text: Alkuräjähdyksen katsotaan alkaneen ajan hetkellä 10. Kaikkeuden laajentuessa se jäähtyi ja gravitaatio erkani mittateorian perusvuorovaikutuksista eli sähkömagnetismista, vahvasta ja heikosta vuorovaikutuksesta.


title: Alkuräjähdyksen aikajana

text: Varmuutta siitä, missä lämpötilassa ja ajassa kosminen inflaatio tapahtui, ei ole. Inflaation aikana kaikkeuden muoto tasoittui ja kaikkeus laajeni homogeenisesti, isotrooppisesti ja äärimmäisen nopeasti.


title: Alkuräjähdyksen aikajana

text: Uudelleenlämpenemisen aikana eksponentiaalinen laajeneminen loppui ja säteily dominoi kaikkeutta. Lopulta kvarkit, elektronit ja neutriinot alkoivat muodostua.


title: Alkuräjähdyksen aikajana

text: Se, miksi kaikkeudessa on enemmän baryoneja kuin antibaryoneja, on vielä selvittämättä. Baryonigeneesin kuvaukset ovat vielä hypoteettisia, mutta niiden tulee täyttää ns. Saharovin ehdot.


title: Alkuräjähdyksen aikajana

text: Kosmisen inflaation päätyttyä kaikkeus on täynnä kvarkki-gluoniplasmaa, tästä hetkestä eteenpäin varhaisen kaikkeuden vaihteet ovat vähemmän spekulatiivisia ja paremmin ymmärrettyjä.


title: Alkuräjähdyksen aikajana

text: Lämpötila on riittävän korkea yhdistämään sähkömagnetismin ja heikon vuorovaikutuksen, mutta vahva vuorovaikutus on erkaantunut näistä. Hiukkasten vuorovaikutukset ovat riittävän energeettisiä muodostaakseen suuret määrät eksoottisia hiukkasia, mukaan lukien W- ja Z-bosonit ja Higgsin bosonit.


title: Alkuräjähdyksen aikajana

text: Mikäli supersymmetria on todella kaikkeuden ominaisuus, sen tulee hajota noin 1 TeV:n energiatasoilla.


title: Alkuräjähdyksen aikajana

text: Perusvuorovaikutukset gravitaatio, sähkömagnetismi, vahva vuorovaikutus ja heikko vuorovaikutus ovat ottaneet nykyiset muotonsa, mutta kaikkeus on vielä liian kuuma kvarkkien hadroneiksi sitoutua.


title: Alkuräjähdyksen aikajana

text: Kaikkeus on viilentynyt riittävästi, jotta hadronit voivat muodostua. Aikana noin 1 sekunti neutriinot vapautuvat ja alkavat matkata vapaasti läpi avaruuden. Tämä kosminen neutriinotaustasäteily on analoginen kosmiselle mikroaaltotaustasäteilylle, mutta sitä ei luultavasti koskaan havaita yksityiskohtaisesti. Epookin lopulla kaikkeus on jäähtynyt niin kylmäksi, ettei uusia hadroni-antihadronipareja synny, joten suurin osa hadroneista ja antihadroneista annihiloi toisensa ja jäljelle jää pieni jäännös hadroneita.


title: Alkuräjähdyksen aikajana

text: Leptonit ja antileptonit dominoivat kaikkeuden massaa. Aikana noin 3 sekuntia lämpötila on laskenut niin alhaiseksi, että uusia leptoni-antileptonipareja ei enää synny, joten useimmat leptonit ja antileptonit annihiloivat toisensa ja jäljelle jää pieni jäännös leptoneita.


title: Alkuräjähdyksen aikajana

text: Kaikkeuden energiaa dominoivat fotonit, jotka vuorovaikuttavat jatkuvasti varattujen protonien ja elektronien kanssa sekä myöhemmin myös ydinten kanssa. Tätä jatkui seuraavat 300 000 vuotta.


title: Alkuräjähdyksen aikajana

text: Fotoniepookin aikana lämpötila laskee niin alas, että protonit ja neutronit alkavat fuusioitua ytimiksi. Tätä jatkuu noin kolme minuuttia ja sitten kaikkeuden lämpötila ja tiheys on laskenut liian alas, eikä fuusioituminen voi jatkua. Vety-ytimiä on noin neljä kertaa enemmän kuin helium-4-ytimiä ja muutamia muita vain pienet määrät.


title: Alkuräjähdyksen aikajana

text: Tähän mennessä ei-relativistisen aineen (atomiytimet) ja relativistisen säteilyn (fotonit) tiheydet ovat yhtä suuret. Gravitaation kokoon vetävä vaikutus ja muun muassa lämpöliikkeestä johtuva paine vuorottelevat.


title: Alkuräjähdyksen aikajana

text: Vety- ja heliumatomit alkavat muodostua ja kaikkeuden tiheys pienenee. Fotonit vapautuvat aineesta ja alkavat matkata varsin vapaasti avaruudessa. Tämä säteily muodostaa nykyisin havaittavan kosmisen taustasäteilyn.


title: Alkuräjähdyksen aikajana

text: Pimeän kauden aikana, joka oli rekombinaation ja reionisaation välissä, vain hyvin harvat atomit ionisoituivat, joten ainoa tänä aikana vapautunut säteily on neutraalin vedyn spinin muutoksessa vapautunut nk. 21 senttimetrin säteily. Tätä säteilyä pyritään havaitsemaan, sillä se on periaatteessa vielä kosmista mikroaaltotaustasäteilyäkin tehokkaampi keino tutkia varhaista kaikkeutta.


title: Alkuräjähdyksen aikajana

text: Rakenteenmuodostuminen etenee hierarkkisesti siten, että pienet rakenteet muodostuvat ennen isompia. Ensimmäiset muodostuvat rakenteet ovat kvasaareita, joiden arvellaan olevan aktiivisia galakseja ja populaation III tähtiä.


title: Alkuräjähdyksen aikajana

text: Ensimmäiset kvasaarit muodostuvat aineen gravitationaalisista romahduksista. Näiden lähettämä voimakas säteily reionisoi ympäröivän kaikkeuden ja tästä lähtien suurin osa aineesta on plasmaa.


title: Alkuräjähdyksen aikajana

text: Ensimmäiset, ilmeisesti populaation III, tähdet muodostuvat ja alkavat fuusioida kevyitä aineita eli vetyä, heliumia ja litiumia raskaammiksi aineiksi.


title: Alkuräjähdyksen aikajana

text: Suuret määrät ainetta romahtaa galakseiksi. Populaation II tähdet muodostuvat tämän prosessin alkuvaiheessa ja populaation I tähdet myöhemmin.


title: Alkuräjähdyksen aikajana

text: Gravitaatio vetää galakseja kohti toisiaan ja muodostuu galaksiryhmiä, -joukkoja ja superjoukkoja.


title: Alkuräjähdyksen aikajana

text: Aurinkokunnan kokoluokan kohteita syntyy aiempien tähtien jäänteistä.


title: Alkuräjähdyksen aikajana

text: Paras arvio kaikkeuden iäksi eli ajaksi, joka on kulunut varsinaisesta alkuräjähdyksestä, on 13,82 miljardia vuotta. Koska kaikkeuden laajeneminen vaikuttaa kiihtyvän, superklusterit jäänevät suurimmiksi koskaan muodostuneiksi rakenteiksi.


title: Alkuräjähdyksen aikajana

text: Kaikkeuden lopullisesta kohtalosta on esitetty lukuisia valistuneita veikkauksia, mutta tarvitaan runsaasti fysiikan perustutkimusta ennen kuin voidaan tehdä minkäänlaisella varmuudella pitkän aikavälin ennusteita.


title: Alkuräjähdyksen aikajana

text: Tätä skenaariota pidetään yleisesti todennäköisimpänä, sillä tämä tapahtuu mikäli kaikkeus jatkaa laajenemistaan kuten tähänkin saakka. Aikaskaalalla triljoona vuotta tähdet ovat palaneet loppuun ja kaikkeus pimenee. Kaikkeus lähenee korkean entropian tilaa. Vielä pidemmän ajan kuluessa galaksit romahtavat mustiin aukkoihin, jotka sitten tuhoutuvat Hawkingin säteilyllä. Joidenkin teorioiden mukaan protonit hajoavat elektroneiksi ja positroneiksi, jotka sitten annihiloituvat fotoneiksi. Näin lähestulkoon kaikki on muuttunut lämpösäteilyksi, joka hiljalleen punasiirtyy ja jäähtyy.


title: Alkuräjähdyksen aikajana

text: Mikäli pimeän energian energiatiheys on negatiivinen tai kaikkeuden muoto on suljettu, niin on mahdollista, että laajeneminen lakkaa ja kääntyy kutistumiseksi, joka johtaisi loppurysäykseen.


title: Alkuräjähdyksen aikajana

text: Tämä skenaario on mahdollinen, mikäli pimeän energian energiatiheys kasvaa rajatta ajan myötä. Tällaista pimeää energiaa kutsutaan haamuenergiaksi, ja se saattaisi olla lähinnä virtuaalihiukkasten energiaa. Tässä tapauksessa laajenemisnopeus kasvaisi rajatta. Gravitaation sitomat systeemit kuten galaksijoukot, galaksit ja Aurinkokunta repeäisivät kappaleiksi. Lopulta myös muiden vuorovaikutusten koossa pitämät rakenteet hajoaisivat.


title: Alkuräjähdyksen aikajana

text: Mikäli maailmankaikkeus on hyvin pitkäikäinen virheellinen tyhjiö, on mahdollista, että kaikkeus tunneloituu matalampaan energiatasoon, jolloin kaikki rakenteet tuhoutuisivat välittömästi ja varoittamatta.


title: Mérida (Espanja)

text: Mérida on Extremaduran itsehallintoalueen pääkaupunki Lounais-Espanjassa Badajozin maakunnassa. Méridan väkiluku on 59 174 (2016). Mérida sijaitsee Vía de la Platan (suom. Hopeatie) varrella.


title: Mérida (Espanja)

text: Kaupunki on perustettu vuonna 25 ennen ajanlaskumme alkua, jolloin sen nimenä oli Emérita Augusta. Mérida oli aikoinaan Rooman maakunnan Lusitanian pääkaupunki, ja se oli yksi valtakunnan kukoistavimmista kaupungeista. Méridassa on runsaasti antiikin Rooman aikaisia rakennuksia.


title: Mérida (Espanja)

text: Kaupunki kuuluu Unescon maailmanperintöluettelon kohteisiin.


title: Mérida (Espanja)

text: Kaupunki on merkittävä matkailu- ja maatalouskeskus, jossa on muun muassa elintarviketeollisuutta. Kaupungissa on myös Méridan roomalaisen taiteen kansallismuseo.


title: Mérida (Meksiko)

text: Mérida on Yucatánin osavaltion pääkaupunki ja myös tämän osavaltion suurin kaupunki. Kaupungissa asuu 827 000 ihmistä (2014), joten se on kolmanneksitoista suurin Meksikon kaupungeista. Kaupungin on perustanut 1542 Francisco de Montejo mayakaupungin paikalle.


title: Mérida (Meksiko)

text: Kaupunki on tärkeä rautatieristeys ja kauppakeskus sen lisäksi kaupungissa toimii yliopisto. Kaupunki on myös merkittävä matkailukohde, sillä sen lähistöllä sijaitsee raunioituneita mayakaupunkeja, kuten Chichén Itzá. Sen lisäksi turisteja kiinnostaa kaupungin museossa oleva arvokas hopeakokoelma.


title: Mérida (Meksiko)

text: Mérida valittiin vuonna 2000 Amerikan kulttuuripääkaupungiksi.


title: Mérida

text: Mérida tarkoittaa seuraavia:


title: Konttori (yhdysvaltalainen televisiosarja)

text: Konttori ("The Office") oli yhdysvaltalainen NBC:n tuottama komediasarja, joka perustuu samannimiseen brittisarjaan. Sarja on kuvitteellinen dokumenttiohjelma paperitarvikkeita myyvän Dunder Mifflin -yhtiön konttorista Scrantonissa, Pennsylvaniassa.


text: Sarjaa tehtiin kaikkiaan yhdeksän tuotantokautta. Ensimmäinen jakso esitettiin Yhdysvalloissa 24. maaliskuuta 2005 ja viimeinen 16. toukokuuta 2013. Päänäyttelijä Steve Carell lähti sarjasta seitsemännen tuotantokauden lopulla.


title: Konttori

text: Konttori tarkoittaa seuraavia asioita:


title: Konttori (brittiläinen televisiosarja)

text: Konttori ("The Office") on brittiläinen Emmy-, Golden Globe- ja Bafta-palkittu televisiosarja, jota tehtiin vuosina 2001–2003 BBC Twolle. Suomessa sarjaa on esittänyt Yleisradio. "Konttorin" ovat käsikirjoittaneet Ricky Gervais ja Stephen Merchant. Se kertoo työntekijöiden jokapäiväisestä arjesta Slough’n teollisuuskaupungissa toimivassa kuvitteellisessa Wernham-Hogg-paperiyrityksessä. Sarja vaikuttaa päälle päin dokumentilta, mutta itse asiassa se on pseudodokumentti, joka parodioi dokumenttiohjelmia koomisin keinoin. Sarjassa käytetään muiden komedian tyylien ohella paljon mustaa huumoria.


title: Konttori (brittiläinen televisiosarja)

text: Sarjaa tehtiin kaksi tuotantokautta ja lisäksi kaksi joulunajan erikoisjaksoa, jotka sitoivat tarinan roikkumaan jääneet juonikuviot yhteen. "Konttorin" esitysoikeudet on myyty yli 80 maahan. Lisäksi sarjan menestyksen siivittämänä siitä on laadittu myös amerikkalainen, ranskalainen, ruotsalainen, saksalainen sekä kanadanranskalainen versio.


title: Konttori (brittiläinen televisiosarja)

text: Elokuussa 2016 tv-kanava Nelonen tiedotti aloittavansa Suomen "Konttorin" kuvaukset yhteistyössä Elisa Viihteen ja BBC Worldwiden kanssa.


title: Konttori (brittiläinen televisiosarja)

text: Sarjassa kuvataan eri ihmistyyppejä edustavia konttorityöntekijöitä, jotka joutuvat sietämään puuduttavaa työtään ja työtovereidensa tempauksia. Epäempaattinen aluejohtaja David Brent (Gervais) on vakuuttunut olevansa työntekijöilleen unelmapomo ja isähahmo. Pyrkiessään miellyttämään alaisiaan hän lähinnä nolaa itsensä ja muut ympärillään. Tärkeässä roolissa on myös työpaikalla jatkuvasti asemaansa parantamaan pyrkivä Gareth Keenan (Mackenzie Crook), joka harrastaa vapaa-ajallaan vapaaehtoista maanpuolustustoimintaa ja on myös työaikana avoimen militantti ja tarkka reviiristään. Tim Canterbury (Martin Freeman) on toimiston ”jokamies”, suhteellisen normaali ja työnsä merkityksettömyyden liiankin hyvin tiedostava hahmo, joka on tuskastunut työpaikkansa ilmapiiriin ja varsinkin naapuripöydän Garethiin. Vastaanottovirkailija Dawn Tinsley (Lucy Davis) on Timin työpäivässä ainoa piristysruiske, ja yksi sarjan kehittyvistä teemoista onkin näiden kahden orastava romanssi, jonka toteutumista tosin vaikeuttaa Dawnin kihlattu.


title: Konttori (brittiläinen televisiosarja)

text: Tammikuussa 2004 "Konttori" voitti yllättäjänä Golden Globe -palkinnon parhaan musikaali- tai komediasarjan kategoriassa vastaehdokkainaan muun muassa "Monk", "Will & Grace" ja "Sinkkuelämää". Kyseessä oli ensimmäinen brittiläisen komediasarjan Golden Globe -voitto palkinnon historiassa. Lisäksi Ricky Gervais palkittiin parhaasta näyttelijänsuorituksesta musikaali- tai komediasarjassa.


title: Konttori (brittiläinen televisiosarja)

text: "Konttori" voitti British Comedy Awards -kilpailussa parhaan komediasarjan palkinnon ja Ricky Gervais parhaan komediasarjanäyttelijän palkinnon vuonna 2002. Parhaan tilannekomedian Bafta-palkinnon "Konttori" sai kolmena vuotena peräkkäin vuosina 2002–2004.


title: Laatupiiri

text: Laatupiiri () on eräs jatkuvan parantamisen ja laatujohtamisen työkaluista, jonka avulla pyritään kehittämään tuotteita, toimintaa ja tuottavuutta. Laatupiiri koostuu säännöllisesti toisiaan tapaavista työntekijöistä, jotka tapaamisissaan tunnistavat kehityskohteita, analysoivat niitä ja ideoivat kuinka niitä voitaisiin parantaa. Parantamisen jälkeen on tärkeää vakiinnuttaa uudet käytännöt. Laatupiirit käyttävät työssään usein erilaisia laatutyökaluja.


title: Laatupiiri

text: Laatupiirien isänä pidetään Kaoru Ishikawaa, jonka ansioista laatupiirit käynnistettiin 1962 Japanissa. Työntekijöiden liitto tuki laatupiirejä voimakkaasti. Professori Ishikawa uskoi työntekijöiden luovuuden, kokemuksen, taitojen ja energian hyödyntämiseen kehittämistyössä.


title: Laatupiiri

text: Toiminnankehittämisprojekteihin verrattuna laatupiirien etu on niiden jatkuvuus ja säännöllisyys. Tämä mahdollistaa paremman tiimihengen ja luottamuksen syntymisen, sekä siten tiimin sujuvan yhteistyön.


title: Laatupiiri

text: Parantuneiden tuotteiden, toimintojen, prosessien ja tuottavuuden lisäksi laatupiirien uskotaan motivoivan työntekijöitä, ja rikastuttavan heidän työelämäänsä – ja siten toimivan tärkeänä osana tulevaisuuden työyhteisöjä rakennettaessa.


title: Laatupiiri

text: Japanin lisäksi jatkuvaa kehittämistä ja laatupiirejä on menestyksellisesti käytetty Pohjoismaissa, mm. Suomessa.


title: Vinkovci

text: Vinkovci on kaupunki Kroatiassa, itäisessä Slavoniassa. Se on Vukovar-Syrmian maakunnan asukasluvultaan suurin kaupunki, asukkaita on 35 000 (2011). Heistä kroaatteja on 89 % (2001).


title: Vinkovci

text: Vinkovci sijaitsee Bosut-joen varrella, 19 kilometriä Vukovarista lounaaseen ja 43 kilometriä Osijekista etelään, 90 metrin korkeudella merenpinnasta.


title: Vinkovci

text: Vinkovcin alueella on ollut asutusta neoliittiselta kaudelta lähtien. Rooman valtakunnan aikaan kaupunkia kutsuttiin nimellä "Colonia Aurelia Cibalae", ja siellä syntyivät Rooman keisarit Valentinianus I ja Valens. Monet roomalaisajan rakennukset kuuluvat edelleen Vinkovcin katukuvaan.


title: Vinkovci

text: Vinkovci ympäristöineen oli lähellä taistelevien kroaatti- ja serbijoukkojen etulinjoja Kroatian sodassa, mutta kaupunki onnistui kuitenkin välttämään Vukovarin kohtalon. Kaupungin itäosat kokivat kuitenkin vaurioita ja läheinen Cerićin kylä tuhottiin lähes täydellisesti; lisäksi Vinkovcin kirjasto poltettiin maan tasalle.


title: Aveyron

text:
Aveyron () on Ranskan departementti numero 12, joka on nimetty Aveyron-joen mukaan. Departementti sijaitsee Etelä-Ranskassa Midi-Pyrénées'n hallintoalueella. Departementti on pinta-alaltaan 8 735 neliökilometriä. Vuonna 2005 siellä oli 263 800 asukasta.
Aveyron'n pääkaupunki on Rodez. Aveyron on jaettu edelleen kolmeen arrondissementtiin, 46 kantoniin ja 304 kuntaan.


title: Aveyron

text: Aveyron oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790.


title: Aveyron

text: Aveyron'ssa ja sen ympäristössä valmistetaan Roquefort-juustoa.


title: Aveyron

text: Peräti kymmenen Aveyronin kylää on otettu jäseneksi Ranskan kauneimpien kylien järjestöön "Les Plus Beaux Villages de France". Nämä ovat Belcastel, Brousse-le-Château, Conques, La Couvertoirade, Estaing, Najac, Peyre (Comprégnacin kunnassa), Saint-Côme-d'Olt, Sainte-Eulalie-d'Olt ja Sauveterre-de-Rouergue. Aveyron jakaa tässä ykkössijan Uuden-Akvitanian Dordognen departementin kanssa, josta niin ikään on valittu järjestön jäseniksi kymmenen kylää.


title: Heikki Taneli

text: Heikki Antti Tapani Taneli (s. 12. kesäkuuta 1980 Loimaan kunta) on entinen suomalainen korkeushyppääjä, joka edusti seuratasolla Turun Urheiluliittoa.


title: Heikki Taneli

text: Taneli voitti sisäratojen SM-kisoissa 2004 hopeaa korkeushypyssä tuloksella 222. Seuraavana vuonna hän sijoittui Porin Kalevan kisoissa toiseksi tuloksella 227. Jyväskylän Kalevan kisoissa 2006 hän voitti Suomen-mestaruuden, minkä jälkeen hänet valittiin Suomen joukkueeseen Göteborgin EM-kisoihin. EM-kisoissa hän karsiutui.


title: Heikki Taneli

text: Taneli on ennätyksellään 227 Suomen kaikkien aikojen tilastossa korkeushypyssä seitsemäntenä. Marraskuussa 2007 Taneli ilmoitti lopettavansa uransa polvivamman vuoksi.


title: James Burton (muusikko)

text:
James Burton (s. 21. elokuuta 1939, Minden, Louisiana) on yhdysvaltalainen country- ja rock'n roll -muusikko. Burton on uransa aikana soittanut lukuisien tunnettujen laulajien taustayhtyeissä. Näistä tunnetuimpana voidaan pitää jaksoa soolokitaristina Elvis Presleyn TCB- taustayhtyeessä vuodesta 1969 aina Presleyn kuolemaan saakka.
Muita artisteja, joiden kanssa Burton on soittanut ovat mm. Emmylou Harris ja Ricky Nelson.
Soittimenaan Burton käyttää lähes poikkeuksetta Fender Telecasteria.
Fender valmistaa hänen mukaansa nimettyä signature- mallia, jossa on poikkeuksellisesti kolme yksikelaista mikrofonia


title: Svetlana Feofanova

text: Svetlana Jevgenjevna Feofanova (, s. 16. heinäkuuta 1980 Moskova) on venäläinen seiväshyppääjä.


title: Svetlana Feofanova

text: Feofanova karsiutui 2000 sisäratojen EM-kilpailuissa ja Sydneyn olympialaisissa, mutta voitti Euroopan cupin. Seuraavana vuonna hän voitti MM-hopeaa Lissabonin sisäratojen MM-kisoissa tuloksella 451 ja hopeaa Edmontonin ulkoratojen MM-kisoissa hypättyään 475. Hän hyppäsi sisäratojen maailmanennätyksen 464 cm Dortmundissa 11. helmikuuta 2001. Hän voitti samana vuonna lisäksi Euroopan cupin sekä Venäjän-mestaruuden sisä- ja ulkoradoilla. Kauden lopussa hän oli toinen Hyvän tahdon kisoissa ja GP-finaalissa.


title: Svetlana Feofanova

text: Vuonna 2002 Feofanova voitti EM-kultaa sekä sisäradoilla Wienissä että Münchenin EM-kisoissa. Lisäksi hän voitti Euroopan cupin ja sijoittui toiseksi yleisurheilun maailmancupissa. Hän paransi hallikaudella viidesti maailmanennätystä: Stuttgartissa 471, Tukholmassa 472, Gentissä 473, Liévinissä 474 ja Wienissä 475. Ulkoradoilla hän hyppäsi Tukholmassa Euroopan ennätyksen 478. Vuonna 2003 hän paransi halli-ME:tä kolme kertaa hypäten Glasgow'ssa 476, Birminghamissa 477 ja niin ikään Birminghamissa järjestetyissä sisäratojen MM-kisoissa kultatuloksen 480. Hän voitti myös Euroopan sisäratojen cupin sekä Pariisin ulkoratojen MM-kisat tuloksella 475. Kauden lopussa hän oli toinen .


title: Svetlana Feofanova

text: Feofanova teki Ateenan hallikilpailuissa 22. helmikuuta 2004 maailmanennätyksen 485 cm. Maaliskuussa hän sai pronssia Budapestin sisäratojen MM-kisoissa, mutta menetti maailmanennätyksen Jelena Isinbajevalle. Heinäkuun 4. päivä hän hyppäsi Heraklionissa maailmanennätyksen 488, jonka Isinbajeva rikkoi myöhemmin samassa kuussa. Ateenan olympialaisissa Feofanova voitti olympiahopeaa ja hän hyppäsi neljänneksi. Hän voitti vuonna 2006 Venäjän sisä- ja ulkoratojen mestaruudet. Samana vuonna hän voitti pronssia Moskovan sisäratojen MM-kisoissa. Göteborgin EM-kisoissa hän oli neljäs. Seuraavana vuonna hän voitti sisäratojen EM-kultaa Birminghamissa ja pronssia Osakan ulkoratojen MM-kisoista. Lisäksi hän voitti Venäjän ulkoratamestaruuden ja oli kolmas .


title: Svetlana Feofanova

text: Feofanova voitti 2008 Venäjän mestaruuden sekä sisä- että ulkoradoilla. Valencian halli-MM-kilpailuissa hän oli viides. Pekingissä 2008 Feofanova hyppäsi olympiapronssia tuloksella 475. Kisan voitti Jelena Isinbajeva maailmanennätystuloksella 505 ja hopealle hyppäsi Yhdysvaltain Jennifer Stuczynski tuloksella 480. Feofanova oli samana syksynä toinen. Dohan sisäratojen MM-kilpailuissa 2010 hän sai hopeaa tuloksella 480. Hän voitti samana vuonna Venäjän hallimestaruuden, Euroopan joukkuemestaruuskilpailujen seiväshypyn, Euroopan-mestaruuden Barcelonassa tuloksella 475 sekä maanosien cupin.


title: Svetlana Feofanova

text: Feofanova voitti 2011 Venäjän mestaruuden ja sai pronssia Daegun MM-kilpailuissa tuloksella 475.


title: Gogol Bordello

text: Gogol Bordello on newyorkilainen folkpunk-yhtye. Gogol Bordello luonnehtii musiikkiaan "Gypsypunkiksi." Useat yhtyeen jäsenistä ovat Itä-Euroopasta lähtöisin olevia siirtolaisia. Yhtye perustettiin vuonna 1996 ja sen ensimmäinen single julkaistiin vuonna 1999.


title: Gogol Bordello

text: Yhtyeen johtohahmona toimii ukrainalaissyntyinen Eugene Hütz.


title: Pesäpallomaila

text: Pesäpallomaila on pesäpallossa käytettävä maila. Pesäpallomailat on perinteisesti valmistettu puusta, mutta 1980-luvulla kuitumateriaalit, hiili- ja lasikuitu ovat syrjäyttäneet puun sarjapeleissä käytettävissä mailoissa. Vain nuorimpien junioreiden mailoille on määritelty enimmäispituus. Miesten ja naisten mailojen pituuden määritelmät poistettiin 1960-luvulla, mutta mailat eivät ole sen jälkeen kooltaan juurikaan muuttuneet.


title: Pesäpallomaila

text: Pesäpallosäännöissä ei erikseen määritellä miesten ja naisten mailan kokoa ja painoa. Nuorempien junioreiden mailan pituus saa olla enintään 90 senttimetriä. Peleissä käytettävien mailojen pitää olla kuitenkin Pesäpalloliiton hyväksymiä. Pelaaja saa vahvistaa mailaansa esimerkiksi eristysnauhalla tai jollain vastaavalla valmisteella.


title: Pesäpallomaila

text: Pesäpalloliitto hyväksyi vuodelle 2016 neljän eri valmistajan mailoja. Ne on valmistettu joko puusta, lasikuidusta tai hiilikuidusta. Niiden pituus vaihtelee 70 ja 100 senttimetrin välillä.


title: Pesäpallomaila

text: Pesäpallon kehittäjä Lauri Pihkala antoi vuonna 1915 ensimmäiset tarkat mailoja koskevat ohjeet. Tuolloin mailan pituus sai olla enintään 105 senttimetriä ja läpimitta 6 senttimetriä. Mailasääntöihin lisättiin pian myös maininta, että mailan piti olla puusta. Varhaisimmat mailat tehtiin itse, mutta tehdasvalmisteisia välineitä alkoi saada 1920-luvulla. Silti kyläpeleissä käytettiin omatekoisia mailoja vielä 1930-luvullakin. Mailojen kysyntä oli niin suurta, että monet huonekalutehtaat ja puusepänverstaatkit alkoivat myydä pesäpallomailoja. Toisen maailmansodan aikana mailojen valmistuksessa ei ollut pula-ajasta huolimatta ongelmia, sillä haapaa oli tarjolla runsaasti ja valmistajia useita.


title: Pesäpallomaila

text: Pelaajat innostuivat 1950- ja 1960-luvuilla päällystämään mailansa iskukohdan halkaistulla rottingilla, minkä tarkoituksena oli parantaa mailojen kestävyyttä ja lyöntiominaisuuksia. Mailan koko-ominaisuuksien määrittäminen säännöissä poistettiin 1960-luvulla. Mailojen koko ei kuitenkaan ole sen jälkeen juurikaan muuttuneet.


title: Pesäpallomaila

text: Puumailat hallitsivat markkinoita aina 1980-luvulle asti, jolloin alettiin käyttää myös hiilikuitua. Kuiturakenteiset mailat ovat tämän jälkeen syrjäyttäneet puumailat, joita käytetään enää lähinnä koulujen peleissä.


title: Eugene Hütz

text: Eugene Hütz (Ukrainaksi: Євген Гудзь, syntymänimeltään Jevgeni Aleksandrovitš Nikolajev, s. 6. syyskuuta 1972 Bojarka, Ukraina) on nykyisin Yhdysvalloissa asuva muusikko, näyttelijä ja DJ. Hän toimii Gogol Bordello -yhtyeen johtohahmona ja kitaristina.


title: Eugene Hütz

text: Hütz syntyi Bojarkassa, lähellä Kiovaa venäläis-ukrainalais-romaniperheeseen (Nikolajev-Hütz-Gontšarov). Hänen isänsä oli lihakauppias, joka myös soitti kitaraa yhdessä Ukrainan ensimmäisistä rock-yhtyeistä, "Medianissa".


title: Eugene Hütz

text: Hütz perusti Gogol Bordellon vuonna 1996 muutettuaan Yhdysvaltoihin. Useat yhtyeen jäsenistä ovat Itä-Euroopasta lähtöisin olevia siirtolaisia. Yhtyeen ensimmäinen single julkaistiin vuonna 1999.


title: Eugene Hütz

text: Hützista on tehty Pavla Fleischerin ohjaama "The Pied Piper of Hützovina" -niminen dokumentti. Dokumentti seuraa Hützia tämän vuotuisella matkalla Ukrainassa ja Itä-Euroopassa pohtien hänen musiikillisia ja kulttuurisia juuriaan.


title: Eugene Hütz

text: Hütz esitti pääosaa ensimmäisessä Madonnan ohjaamassa elokuvassa "Filth and Wisdom" (2008). Elokuvan ensi-ilta oli Berliinin elokuvajuhlilla 13. helmikuuta 2008. Elokuva ei saanut hyvää vastaanottoa kriitikoilta.


title: Hyaenodon

text: Hyaenodon (nimen merkitys: ”hyeenan hammas”) on sukupuuttoon kuollut kreodontteihin kuuluva nisäkässuku. Lajit olivat suuria lihansyöjiä. "Hyaenodon"-suvun tunnuspiirteet olivat hyvin voimakkaat leuat, jotka olivat lähes yhtä voimakkaat kuin "Tyrannosauruksen" leuat. Niillä pystyi murskaamaan luita. Suvun lajeilla oli myös pitkät kynnet ja lihaksikkaat raajat, joilla ne pystyivät juosta pitkiä matkoja hyvin lujaa. "Hyaenodon" eli 41–25 miljoonaa vuotta sitten Pohjois-Amerikassa, Euroopassa ja Aasiassa sekä mahdollisesti Afrikassa.


title: Hyaenodon

text: "Hyaenodonin" koko vaihteli muutamasta kilosta satoihin kiloihin. Esim. "H. gigas" painoi jopa 500 kiloa. Useimmat "Hyaenodon"-lajit olivat noin 30–100 kilon painoisia. "H. microdon" ja "H. mustelinus" olivat paljon pienempiä ja painoivat vain 3 kiloa ja olivat 30 senttiä pitkiä. Suurimmat lajit olivat noin 2 metriä pitkiä.


title: Hyaenodon

text: Pienemmät lajit liikkuivat laumoissa ja saalistivat yksin. "H. gigaksen" kokoiset lajit taas saalistivat yksin tai muutaman yksilön ryhmässä jopa "Indricotheriumin" kokoisia nisäkkäitä. Yksin "H. gigas" pystyi kaatamaan "Entelodonin" tai "Chalicotheriumin."


title: Hyaenodon

text: "Hyaenodonin" menestys luultavasti perustuu hyvään näköön ja hajuaistiin, joilla se havaitsi maastoon kuolleet raadot nopeasti. Lisäksi "Hyaenodon" käveli kynsiensä eikä polkuanturoidensa varassa, jolloin se pystyi juoksemaan hurjaa vauhtia.


title: Hyaenodon

text: "Hyaenodonin" eläessä ilmasto oli hyvin kuivaa. Sen takia ne luultavasti saalistivat aamuisin ja iltaisin, kuten nykypäivän leijonat tai hyeenat.


title: Hyaenodon

text: "Hyaenodon" hävisi muiden kreodonttien mukana noin 20 miljoonaa vuotta sitten ehkä kehittyneimmille pedoille, kuten "Dinofelikselle" ja koiraeläimille.


title: Hyaenodon

text: 1.Esihistoriallinen eläinmaailma


title: Mika Kari

text: Mika Pekka Kari (s. 19. elokuuta 1967 Lahti) on suomalainen SDP:n kansanedustaja Hämeen vaalipiiristä. Lahden kaupunginvaltuustossa Kari on ollut vuodesta 2005, vuosina 2013–2017 hän toimi valtuuston puheenjohtajana.


title: Mika Kari

text: Koulutukseltaan Kari on yhteisöpedagogi. Hän on työskennellyt Lahdessa pitkäaikaistyöttömien ja vajaakuntoisten työkeskuksessa toimialapäällikkönä.


title: Mika Kari

text: Kari valittiin Lahden kaupunginvaltuustoon vuoden 2004 kunnallisvaaleissa. Vuosina 2005–2006 hän oli Lahden kaupunginhallituksen jäsen. Kaupunginvaltuuston puheenjohtajana hän on toiminut vuosina 2013–2017 sekä kaupunginvaltuuston ensimmäisenä varapuheenjohtajana vuosina 2006–2012 ja 2017->. Kari toimi Päijät-Hämeen maakuntahallituksen puheenjohtajana vuosina 2006–2013.


title: Mika Kari

text: 7. kesäkuuta 2008 Kari valittiin SDP:n puoluehallitukseen. Vuoden 2011 vaaleissa Kari nousi kansanedustajaksi. Kari valittiin jatkokaudelle 2015 vaaleissa. Eduskunnassa hän on puolustusvaliokunnan varapuheenjohtaja ja hallintovaliokunnan jäsen. Hän on SDP:n eduskuntaryhmän työvaliokunnan jäsen.


title: Mika Kari

text: Aiemmin Kari on toiminut muun muassa Etelä-Suomen maakuntien liittouman puheenjohtajana 2007–2008, Lahden sosialidemokraattisen työväenyhdistyksen puheenjohtajana 2006–2008, SDP:n puoluevaltuuston jäsenenä 2005–2008, Lahtelaisten demarien kunnallisjärjestön puheenjohtajana 2001–2005 ja Lahden teknisen lautakunnan jäsenenä 2001–2004.


title: Mika Kari

text: Maanpuolustusmitalin toimikunta myönsi 2017 Mika Karille yhden vuoden kahdestakymmenestäkahdeksasta myönnetystä maanpuolustusmitalista miekkojen kera, numeron 613.


title: Mika Kari

text: Kari on naimisissa ja hänellä on yksi lapsi. Sotilasarvoltaan Kari on reservin sotilasmestari.


title: Musta jää (elokuva)

text: Musta jää on 19. lokakuuta 2007 ensi-iltaan tullut suomalainen draamaelokuva, jonka on ohjannut ja käsikirjoittanut Petri Kotwica. Kyseessä on Kotwican toinen pitkä elokuva. Elokuva suunnattiin myös kansainvälisille markkinoille. Ennen varsinaista ensi-iltaa se esitettiin Rakkautta ja anarkiaa -festivaaleilla saman vuoden syyskuun 26. päivänä.


title: Musta jää (elokuva)

text: "Mustan jään" on tuottanut Kai Nordberg (Making Movies), ja se on suomalais-saksalainen yhteistuotanto. Kotwica käsikirjoitti ja suunnitteli elokuvaa vuosikausia, ja hankkeen välissä ehti valmistua syksyllä 2005 ensi-iltansa saanut "Koti-ikävä". Elokuvan alkuperäismusiikin on säveltänyt Apocalyptica-yhtyeen Eicca Toppinen, ja tunnuskappaleen ”Black Ice” laulaa Hanna Pakarinen.


title: Musta jää (elokuva)

text: "Musta jää" sai kaikkiaan kuusi Jussi-palkintoa, muun muassa sarjoissa paras elokuva, ohjaus (Kotwica), naispääosa (Mäenpää) ja käsikirjoitus (Kotwica).


title: Musta jää (elokuva)

text: Elokuvan juoni käsittelee mustasukkaisuutta. Saara (Outi Mäenpää) saa selville, että hänen arkkitehtimiehellään Leolla (Martti Suosalo) on suhde nuoren opiskelijan (Ria Kataja) kanssa. Asian suoran kohtaamisen sijaan Saara alkaa suunnitella monimutkaista kostoa ja tutustuu Tuuliin ystävänä.


title: Musta jää (elokuva)

text:
Elokuvan ensi-illan yhteydessä kriitikot olivat yksimielisiä sen ansioista. Esimerkiksi Markus Määttänen (Aamulehti) totesi: ”Petri Kotwica pelasti juuri suomalaisen elokuvan”.
Televisioesityksen yhteydessä "Tv-maailman" kriitikko pitää elokuvaa ”lähes täysosumana”. Trillerin alku on hänen mukaansa nautittavan hillittyä, pidätellyn väkivallan uhalla leikittelyä. Elokuvassa on sopivasti melodraamaa, realismia ja pelottavuutta, joskin juonessa on liikaa uskomattomia käänteitä.


title: Musta jää (elokuva)

text: "Mustasta jäästä" tehtiin Etelä-Koreassa uudelleenfilmatisointi, mikä on harvinaista suomalaisessa elokuvassa. Kolmiodraaman korealaisversio on kansainvälisessä jakelussa nimellä "Love, In Between" (”Rakkauden välissä”). Kotwica myi tarinansa oikeudet korealaisille keväällä 2010. Puoli vuotta myöhemmin valmistunut elokuva keräsi elokuvateattereissa yli 100 000 korealaiskatsojaa.


title: Alkuräjähdyksen graafinen aikajana

text: Alkuräjähdyksen graafinen aikajana näyttää graafisesti ennustettujen tapahtumien etenemisen alkuräjähdyksen jälkeen.


title: Alkuräjähdyksen graafinen aikajana

text: Aikajana on logaritminen, mikä näyttää tapahtumien ajankohdat muodossa formula_1 sekuntia. Esimerkiksi yksi mikrosekunti on ilmaistu muodossa formula_2. Muuttaaksesi logaritmisessa asteikossa ilmoitetun ajan sekunneiksi, käytä apuna kaavaa: formula_3. Sijoita x:n kohdalle asteikolla annettu luku, jonka haluat muuttaa sekunneiksi. Asteikolla yksi askel (esimerkiksi 0→ 10 tai -10→ 0) on aina kymmenen kertaa suurempi kuin edellinen askel.


title: Times Higher Education

text: Times Higher Education (THE), aikaisemmin The Times Higher Education Supplement (THES), on lontoolainen lehti, joka kertoo korkeakoulutukseen liittyvistä aiheista. Lehden omistaa TSL Education, joka oli lokakuuhun 2005 saakka osa News International -yhtiötä.


title: Times Higher Education

text: Lehteä toimittaa John O'Leary, "The Times Good University Guiden" kirjoittaja. THES tunnetaan todennäköisesti parhaiten yhteistyössä Quacquarelli Symonds -yrityksen kanssa vuodesta 2004 julkaisemastaan yliopistorankinglistasta. Parhaiten sijoittuvat yliopistot ovat yleensä yhdysvaltalaisia tai brittiläisiä.


title: Times Higher Education

text: Helsingin yliopisto ja Teknillinen korkeakoulu olivat ainoat kahden sadan joukkoon sijoittuneet suomalaisyliopistot vuonna 2007. Helsingin yliopiston sijoitus oli sadas (116 vuonna 2006, 62 vuonna 2005) ja TKK:n 170 (291 vuonna 2006).


title: Times Higher Education

text: Arvostelupainotukset: vertaisarviointi (40 %), työnantajien arvio (10 %), kansainvälinen henkilöstö (5 %), kansainväliset opiskelijat (5 %), henkilökunta/opiskelijat -suhde (20 %), siteeraukset/henkilökunta -suhde (20 %).


title: André Nascimento

text: André Nascimento (4. maaliskuuta 1979) on brasilialainen lentopalloilija. Hän on voittanut urallaan olympiakultaa, maailmanmestaruuden, maailmanliigan, maailmancupin, pan-amerikan sekä useita muita arvostettuja kilpailuja. Hänet valittiin vuoden 20002 MM-kisojen parhaimmaksi hyökkääjäksi.


title: Kainuun rastiviikko

text: Kainuun Rastiviikko on Suomessa, Kainuun maakunnassa, vuosittain järjestettävä kansainvälinen suunnistusviikko. Kainuun Rastiviikon järjestää Kainuun Rastiviikko ry. Se on yksi Suomen Suunnistusliiton kauden päätapahtumista, ja se kuulu osallistujamäärältään Suomen kymmenen suurimman harrasteliikuntatapahtuman joukkoon.


title: Kainuun rastiviikko

text: Ensimmäinen Kainuun Rastiviikko järjestettiin vuonna 1966. Sen jälkeen tapahtuma on järjestetty vuosittain, lukuun ottamatta vuotta 1974. Vuonna 2014 ei Kainuun rastiviikkoa järjestetä vaan Kainuussa huilataan edelliskesän MM-kisoista.


title: Kainuun rastiviikko

text: Ensimmäiselle Rastiviikolle osallistui 315 suunnistajaa, ja tapahtuman osanottoennätys on vuodelta 2007, jolloin tapahtumaan osallistui 4 884 suunnistajaa. Tunnetuista suomalaisista suunnistajista tapahtumaan ovat osallistuneet muun muassa Pasi Ikonen, Minna Kauppi ja Jani Lakanen.


title: Kainuun rastiviikko

text: Kainuun Rastiviikon järjestäjiksi ovat vakiintuneet viime vuosikymmeninä kainuulaiset suunnistusseurat Kajaanin Suunnistajat, Kuhmon Peurat, Puolangan Ryhti, Sotkamon Jymy ja Suomussalmen Rasti, jotka vastaavat vuorovuosin Rastiviikon järjestämisestä. Tapahtuman jatkuvasta kehityksestä ja tunnettuuden kasvattamisesta vastaa Kainuun Rastiviikko ry, joka myös valvoo erilaisten tapahtumaa koskevien sopimusten noudattamista Suomen Suunnistusliiton kanssa.


title: Kainuun rastiviikko

text: Suurin osa tapahtumaan osallistuvista on suomalaisia kilpa- ja kuntosuunnistajia. Rastiviikolle osallistuu vuosittain suunnistajia myös muualta Euroopasta, kuten Venäjältä, Britanniasta ja Keski-Euroopasta. Kaukaisimmat suunnistajat ovat tulleet Japanista ja Australiasta.


title: Kainuun rastiviikko

text: Kainuun Rastiviikolla tehtyjen osallistujakyselyiden mukaan tapahtuman vahvuuksia ovat maaston monipuolisuus sekä tulospalvelun, karttojen ja ratojen korkea taso. Myös opastuksen, paikoituksen ja kilpailutoimiston toimintaa on pidetty onnistuneina.


title: Kainuun rastiviikko

text: Rastiviikolle ilmoittautuminen tapahtuu kolmessa portaassa. Ensimmäinen ilmoittautumisporras päättyy tammikuun lopussa ja seuraavat maaliskuun ja toukokuun lopussa. Osallistumisen hinta on sitä edullisempi, mitä aiemmassa portaassa suunnistaja ilmoittautumisensa tekee. Suunnistajan on kuuluttava johonkin suunnistusseuraan, mikäli hän haluaa osallistua kilpasarjoihin. Kuntosarjoihin osallistumiseen suunnistajan ei tarvitse kuulua seuraan.


title: Kainuun rastiviikko

text: Kainuun Rastiviikon kunkin vuoden kilpasuunnistusmaasto on kielletty vähintään yksi vuosi ennen Rastiviikkoa. Normaalisti kilpailualue pyritään kieltämään 2–4 vuotta ennen Rastiviikon järjestämistä. Kielletyillä kilpailualueilla pyritään siihen, etteivät suunnistajat voi tutustua maastoon ennen kilpailuja, vaan kaikille osallistujille pyritään antamaan yhtäläiset mahdollisuudet suunnistukseen.


title: Kainuun rastiviikko

text: Rastiviikolla suunnistetaan neljänä kilpailupäivänä yhteensä neljä osakilpailua. Näiden osakilpailujen välille on sijoitettu kaksi välipäivää. Välipäivillä järjestetään ohjattua ohjelmaa, ja esimerkiksi vuoden 2012 Rastiviikolla on mahdollisuus muun muassa golfin pelaamiseen ja pyöräilyyn.


title: Kainuun rastiviikko

text: Eri sarjojen voittajat ratkaistaan neljän osakilpailun yhteistuloksella. Eliittisarjojen kolme parasta saavat rahapalkinnot. Kaikkien kuntosarjalaisten kesken arvotaan erilaisia tuotepalkintoja.


title: Kainuun rastiviikko

text: Kainuun Rastiviikko 2012 järjestettiin Joutenlammella. Tapahtuma oli samanlaisessa maastossa kuin vuoden 2013 suunnistuksen maailmanmestaruuskilpailujen pitkän matkan kilpailu.


title: Arseniitti

text:
Arseniitti (AsO) on arseenin anioni, jossa arseeni esiintyy hapetusasteella +III . Hapetusasteella +V (AsO) syntyviä yhdisteitä kutsutaan puolestaan arsenaateiksi. Arseniitit liukenevat helposti veteen. Suomessa arseenia esiintyy arseniittimuodossa pohjasedimenteissä ja syvien, hapettomien kaivojen vedessä.
Arseniitti on monille eliöille myrkyllisepää kuin arsenaatti. Sitä käytettiin 1950- ja 1960-luvuilla tuholaismyrkkynä, mutta aineiden markkinointi kiellettiin jo 1960-luvulla.


title: Arseniitti

text: Sekä luontainen että torjunta-aineista levinnyt arseeni ovat ongelmia juomavedessä. Jos arseeni on arseniittimuodossa, se voidaan poistaa käänteisosmoosin avulla.